cyanic-selkie/wikianc huggingface dataset:
ഫ്രെഡറിക് ജാക്സൺ ടേണർ
ചരിത്രഗവേഷകൻ
മെച്ചപ്പെട്ട പ്രാഥമിക വിദ്യാഭ്യാസം ലഭിച്ച ടേണർ വിസ്കോൺസിൻ സർവകലാശാലയിൽനിന്ന് 1884-ൽ ബിരുദവും 1888-ൽ എം.എ. ബിരുദവും സമ്പാദിച്ചു. കുറച്ചുകാലം പത്രപ്രവർത്തകനായും പ്രവർത്തിച്ചു. ജോൺ ഹോപ്കിൻസ് സർവകലാശാലയിൽ നിന്ന് ഇദ്ദേഹം 1890-ൽ ഡോക്ടറേറ്റ് നേടി. "ദ് ക്യാരക്റ്റർ ആൻഡ് ഇൻഫ്ളുവൻസ് ഒഫ് ദി ഇന്ത്യൻ ട്രേഡ് ഇൻ വിസ്കോൺസിൻ എന്നതായിരുന്നു ഗവേഷണ വിഷയം. 1889 നവംബർ 25-ന് ഷിക്കാഗോയിലെ കരോലിന മെയ് ഷെർവുഡിനെ ഇദ്ദേഹം വിവാഹം കഴിച്ചു. വിസ്കോൺസിൻ സർവ്വകലാശാലയിൽ ഇദ്ദേഹം 1889 മുതൽ 92 വരെ ചരിത്രത്തിന്റെ പ്രൊഫസറായും 1892 മുതൽ 1910 വരെ അമേരിക്കൻ ചരിത്രത്തിന്റെ പ്രൊഫസറായും സേവനമനുഷ്ഠിച്ചു. 1909-ൽ ഇദ്ദേഹം അമേരിക്കൻ ഹിസ്റ്റോറിക്കൽ അസ്സോസിയേഷന്റെ പ്രസിഡന്റായി. 1910 മുതൽ 15 വരെ അമേരിക്കൻ ഹിസ്റ്റോറിക്കൽ റിവ്യൂവിന്റെ പത്രാധിപസമിതി അംഗമായിരുന്നു. 1910 മുതൽ 24-ൽ സർവീസിൽ നിന്നു പിരിയുന്നതുവരെ ഇദ്ദേഹം ഹാർവാഡ് സർവകലാശാലയിൽ പ്രൊഫസറായിരുന്നു.
പ്രധാന ഗവേഷണ ഗ്രന്ഥങ്ങൾ
ഷിക്കാഗോയിൽ സംഘടിപ്പിച്ച അമേരിക്കൻ ഹിസ്റ്റോറിക്കൽ അസ്സോസിയേഷന്റെ പ്രത്യേക സമ്മേളനത്തിൽ 1893 ജൂലൈ. 12-ന് ഇദ്ദേഹം ദ് സിഗ്നിഫിക്കൻസ് ഒഫ് ദ് ഫ്രോണ്ടിയർ ഇൻ അമേരിക്കൻ ഹിസ്റ്ററി എന്ന ഗവേഷണ പ്രബന്ധം അവതരിപ്പിച്ചു. ഇതിലാണ് ഇദ്ദേഹം അമേരിക്കൻ ചരിത്രപഠനത്തിനായി ഫ്രോണ്ടിയർ ഹൈപ്പോത്തെസിസ് എന്ന നൂതന രീതി അവതരിപ്പിച്ചത്. പരിതഃസ്ഥിതികളുടെ സ്വാധീനത്തിന് പ്രാധാന്യം നൽകിക്കൊണ്ടുള്ള ചരിത്രപഠനരീതിയാണ് ഇദ്ദേഹം നൂതനമായി അവലംബിച്ചത്. എന്നീ ഗവേഷണ ഗ്രന്ഥങ്ങൾ പ്രസിദ്ധീകരിച്ചിട്ടുണ്ട്. 1927-ൽ ഇദ്ദേഹം ഹെന്റി ഇ. ഹന്റിങ്ടൺ ലൈബ്രറിയിൽ റിസർച്ച് അസോസിയേറ്റ് ആയി സേവനമനുഷ്ഠിച്ചു.
മരണാനന്തരം പുലിറ്റ്സർ സമ്മാനം
1932 മാർച്ച് 14-ന് ഇദ്ദേഹം പസാദിനയിൽ മരണമടഞ്ഞു. ദ് സിഗ്നിഫിക്കൻസ് ഒഫ് സെക്ഷൻസ് ഇൻ അമേരിക്കൻ ഹിസ്റ്ററി എന്ന ഗ്രന്ഥത്തിന് മരണാനന്തരം 1933-ൽ പുലിറ്റ്സർ സമ്മാനം ലഭിച്ചു.
അവലംബം
വർഗ്ഗം:1861-ൽ ജനിച്ചവർ വർഗ്ഗം: 1932-ൽ മരിച്ചവർ വർഗ്ഗം:നവംബർ 14-ന് ജനിച്ചവർ വർഗ്ഗം:മാർച്ച് 14-ന് മരിച്ചവർ
വർഗ്ഗം:പുലിറ്റ്സർ പുരസ്കാര ജേതാക്കൾ വർഗ്ഗം:അമേരിക്കൻ ചിത്രകാരന്മാർ
ജൂലി ബിനു
മലയാളനാടക അഭിനേത്രിയാണ് ജൂലി ബിനു.
തൊടുപുഴ സ്വദേശിനിയാണ് ജൂലി. നാട്ടിലെ ചെറിയ നാടകസമിതിയിൽ ഡി. മുക്കൻ സംവിധാനം ചെയ്ത നാടകത്തിലൂടെ ആദ്യമായി വേദിയിലെത്തി. പൂഞ്ഞാർ നവധാരയുടെ തീരം കാശ്മീരം എന്ന നാടകത്തിലൂടെ പ്രഫഷണൽ നാടകവേദിയിൽ സജീവമായി.
വൈക്കം ആറാട്ടുകുളങ്ങരയിൽ നാടകകലാകാരനായ ബിനുവാണ് ഭർത്താവ്. ഏകമകൻ അമൽ ബിനു.
പുരസ്കാരങ്ങൾ
മുപ്പതോളം പ്രാദേശിക അവാർഡുകൾ ജൂലിക്ക് ലഭിച്ചിട്ടുണ്ട്. പാലാ കമ്മ്യൂണിക്കേഷന്റെ മധുരനൊമ്പരപ്പൊട്ട് എന്ന നാടകത്തിലെ അഭിനയത്തിന് 2016-ലെ പ്രൊഫഷണൽ നാടക മത്സരത്തിൽ മികച്ചനടിക്കുള്ള കേരള സംഗീതനാടക അക്കാദമിയുടെ പുരസ്കാരം ലഭിച്ചു.
അവലംബം
വർഗ്ഗം:മലയാളനാടകനടിമാർ വർഗ്ഗം:മികച്ച നടിക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
ഗവൺമെന്റ് മെഡിക്കൽ കോളേജ്, ഗോണ്ടിയ
ഗവൺമെന്റ് മെഡിക്കൽ കോളേജ്, ഗോണ്ടിയ, മഹാരാഷ്ട്രയിലെ ഗോണ്ടിയയിലുള്ള ഒരു സമ്പൂർണ്ണ തൃതീയ സർക്കാർ മെഡിക്കൽ കോളേജാണ്. കോളേജ് ബാച്ചിലർ ഓഫ് മെഡിസിൻ, ബാച്ചിലർ ഓഫ് സർജറി (എംബിബിഎസ്) ബിരുദം നൽകുന്നു. മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുണ്ട്. കോളേജുമായി ബന്ധപ്പെട്ട ആശുപത്രി ഗോണ്ടിയ ജില്ലയിലെ ഏറ്റവും വലിയ ആശുപത്രികളിൽ ഒന്നാണ്.
ജിഎംസി ഗോണ്ടിയ എന്നറിയപ്പെടുന്ന ഗവൺമെന്റ് മെഡിക്കൽ കോളേജ് ഗോണ്ടിയ നാസിക്കിലെ മഹാരാഷ്ട്ര യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിട്ടുണ്ട്, ഇത് എൻഎംസിയുടെ അംഗീകാരമുള്ളതാണ്. നാഷണൽ എലിജിബിലിറ്റി, എൻട്രൻസ് ടെസ്റ്റ് വഴിയുള്ള മെറിറ്റിന്റെ അടിസ്ഥാനത്തിലാണ് കോളേജിലേക്കുള്ള തിരഞ്ഞെടുപ്പ്. 2016ൽ സ്ഥാപിതമായ മെഡിക്കൽ കോളേജ് നിലവിൽ എംബിബിഎസ് കോഴ്സുകൾ മാത്രമാണ് നൽകുന്നത്. പ്രതിവർഷം ബിരുദ വിദ്യാർത്ഥികളുടെ എണ്ണം 150 ആണ്.
പുറം കണ്ണികൾ
വർഗ്ഗം:മഹാരാഷ്ട്രയിലെ മെഡിക്കൽ കോളേജുകൾ
ബിൽ ആൻഡ് മെലിൻഡ ഗേറ്റ്സ് ഫൗണ്ടേഷൻ
അമേരിക്കൻ കമ്പനിയായ മൈക്രോസോഫ്റ്റിന്റെ സ്ഥാപകൻ ബിൽ ഗേറ്റ്സ്, ഭാര്യ മെലിൻഡ, സുഹൃത്ത് വാറൻ ബഫെറ്റ് എന്നിവർ നേതൃത്വം നൽകുന്ന ഒരു അമേരിക്കൻ സ്വകാര്യ ഫൗണ്ടേഷനാണ് ബിൽ ആൻഡ് മെലിൻഡ ഗേറ്റ്സ് ഫൗണ്ടേഷൻ. ലോപിച്ച് ബിൽഗേറ്റ്സ് ഫൗണ്ടേഷൻ എന്നും വിളിക്കുന്നു. വാഷിംഗ്ടണിലെ സിയാറ്റിൽ ആസ്ഥാനമായി 2000-ൽ പ്രവർത്തനമാരംഭിച്ച ഇത് 46.8 ബില്യൺ ഡോളർ ആസ്തി കൈവശമുള്ള ലോകത്തിലെ ഏറ്റവും വലിയ സ്വകാര്യ ഫൗണ്ടേഷനായി റിപ്പോർട്ട് ചെയ്യപ്പെടുന്നു. പ്രധാനമായും വൈദ്യരംഗം, ദാരിദ്ര്യ നിർമ്മാർജ്ജനം, വിദ്യാഭ്യാസവികസനം, വിവരസാങ്കേതികവിദ്യ എന്നീ മേഖലകളിലാണ് ഈ ഫൗണ്ടേഷൻ പ്രാഥമികമായി പ്രവർത്തിക്കുന്നത്.
ലിൻഡ ലാർകിൻ
ലിൻഡ ലാർകിൻ (ജനനം: മാർച്ച് 20, 1970) അമേരിക്കൻ അഭിനേത്രിയും വോയിസ് ആർട്ടിസ്റ്റുമാണ്. വാൾട്ട് ഡിസ്നി അനിമേഷൻ സ്റ്റുഡിയോയുടെ 1992-ലെ 31-ാമത്തെ അനിമേഷൻ ചലച്ചിത്രമായ അലാദ്ദിൻ എന്ന ഡിസ്നി ചലച്ചിത്രത്തിലെ പ്രിൻസസ് ജാസ്മിൻ എന്ന സാങ്കല്പിക കഥാപാത്രത്തിന് ശബ്ദം നൽകിയിരുന്നു.
കരിയർ
അലാദ്ദിൻ നുശേഷം വന്ന സീക്വൽ ചലച്ചിത്രങ്ങളായ  ദ റിട്ടേൺ ഓഫ് ജാഫർ, അലാദ്ദിൻ ആൻഡ് ദ കിങ് ഓഫ് തീവ്സ് എന്നിവയ്ക്കും ശബ്ദം നൽകിയിരുന്നു. കൂടാതെ ടെലിവിഷൻ പരമ്പരകളായ കിങ്ടം ഹാർട്ട്സ്, ഹൗസ് ഓഫ് മൗസ്, സോഫിയ ദി ഫസ്റ്റ് ഡിസ്നി ഇൻഫിനിറ്റി വീഡിയോ ഗെയിം സീരീസ് എന്നിവയിലും പ്രവർത്തിച്ചിട്ടുണ്ട്.
ജാസ്മിന് ശബ്ദം നൽകാൻ വേണ്ടി, ലിൻഡയുടെ ശബ്ദം കഥാപാത്രത്തിനനുയോജ്യമായി കുറയ്ക്കേണ്ടത് ആവശ്യമായിരുന്നു. ഡിസ്നിയിലെ പ്രവർത്തനത്തിന് 2011 ആഗസ്ത് 19 ന് ഡിസ്നി ലെജൻറ് ലാർകിനെ ആദരിച്ചിരുന്നു.
സ്വകാര്യ ജീവിതം
ലോസ് ആഞ്ചെലെസ് സ്വദേശിയായ അവർ 2002 മുതൽ നടനും സംഗീതജ്ഞനുമായ യുൾ വാസ്‌ക്വസിനെ വിവാഹം കഴിച്ചു. അവർക്ക് കുട്ടികളില്ല.
പുറത്തേയ്ക്കുള്ള കണ്ണികൾ
വർഗ്ഗം:1970-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:ജീവിച്ചിരിക്കുന്ന പ്രമുഖർ
യോഷിനോറി ഉഷുമി
യോഷിനോറി ഉഷുമി  ടോക്കിയോയിലെ ഇൻസ്റ്റിറ്റ്യൂട്ട് ഓഫ് ടെക്നോളജി ഫ്രണ്ടിയേഴ്സ് റിസർച്ച് സെന്ററിലെ ഓട്ടോഫാഗി യിൽ പഠനം നടത്തുന്ന സെൽ ബയോളജിസ്റ്റാണ് .2012-ൽ അദ്ദേഹം ബേസിക് സയൻസിൽ ക്യോറ്റോ പ്രൈസ് സ്വന്തമാക്കി. കൂടാതെ 2016-ൽ തന്റെ ഓട്ടോഫാഗിയിലെ കണ്ടുപിടിത്തത്തിന്  വൈദ്യശാസ്ത്രത്തിന്റെ നോബേൽ സമ്മാനം കരസ്ഥമാക്കി.
ജീവിതം
ഉഷുമി ജപ്പാനിലെ ഫുക്കുവോക്കയിൽ 1945 ഫെബ്രുവരി 9 ന് ജനിച്ചു.അദ്ദേഹം 1967-ൽ ബാച്ചിലർ ഓഫ് സയൻസും, 1974-ൽ ഡോക്ടറേറ്റ് ഇൻ സയൻസും സ്വന്തമാക്കി. രണ്ടും യൂണിവേഴ്സിറ്റി ഓഫ് ടോക്കിയോയിൽ നിന്നുതന്നെയായിരുന്നു.1974-77 കാലഘട്ടത്ത് ന്യൂയോർക്ക് സിറ്റിയിലെ റോക്ക് ഫെല്ലർ യൂണിവേഴ്സിറ്റിയിൽ നിന്ന് പോസ്റ്റ്ഡോക്ടറാൽ ഫെല്ലോ കരസ്ഥമാക്കി.
1977-ൽ യൂണിവേഴ്സിറ്റി ഓഫ് ടോക്കിയോയിലേക്ക് തന്നെ തിരിച്ചെത്തി.1986-ൽ അവിടെ അദ്ദേഹം ലെക്ചററായി നിയമിക്കപ്പെട്ടു. കൂടാതെ 1988-ൽ അസോസിയേറ്റഡ് പ്രൊഫസറായി നിയമിക്കുകയും ചെയ്തു. 1996-ന് ജപ്പാനിലെ ഓകാസാക്കി സിറ്റിയിലെ നാഷ്ണൽ ഇൻസ്റ്റിറ്റ്യൂട്ട് ഓഫ് ബേസിക് ബയോളജി -യിലേക്ക് മാറി.അവിടെവച്ചാണ് അദ്ദേഹം പ്രൊഫസറാകുന്നത്. 2004 തൊട്ട് 2009 വരെയും അദ്ദേഹം ജപ്പാനിലെ ഗ്രാജുവേറ്റ് യൂണിവേഴ്സിറ്റി ഫോർ അഡ്വാൻസെഡ് സ്റ്റഡീസിൽ പ്രൊഫസറായിരുന്നു. 2009-ൽ അദ്ദേഹത്തിന് മൂന്ന് യൂണിവേഴ്സിറ്റികളിൽ നിന്ന് അപ്പോയിന്റ്മെന്റ് വന്നു, എമരിറ്റസ് പ്രൊഫസർ അറ്റ് ദി നാഷ്ണൽഇൻസ്റ്റിറ്റ്യൂട്ട് ഫോർ ബേസിക് ബയോളജി, ഗ്രാജുവേറ്റ് യൂണിവേഴ്സിറ്റി ഫോർ അഡ്വാൻസെഡ് സ്റ്റഡീസ്, പ്രൊഫസർഷിപ്പ് അറ്റ് അഡ്വാൻസ് റിസർച്ച് ഓർജനൈസേഷൻ എന്നിങ്ങനെയായിരുന്നു അത്. 2014 -ലെ അദ്ദേഹത്തിന്റെ റിട്ടയർമെന്റിന് ശേഷം ടോക്കിയോ ഇൻസ്റ്റിറ്റ്യൂട്ട് ഓഫ് ടെക്നോളജിയുടെ ഇൻസ്റ്റിറ്റ്യൂട്ട് ഓഫ് ഇന്നോവേറ്റീവ് റിസെർച്ചിൽ പ്രൊഫസറായി തുടർന്നു. ഇപ്പോൾ അദ്ദേഹം ഇൻസ്റ്റീറ്റ്യൂട്ട് ഓഫ് ഇന്നോവേറ്റീവ് റിസർച്ചിലെ സെൽ ബയോളജി വിഭാഗത്തിന്റെ തലവനാണ്.
2016-ൽ അദ്ദേഹത്തിന് ഓട്ടോഫാഗിയുടെ മെക്കാനിസത്തിന്റെ കണ്ടുപിടിത്തത്തിന് വൈദ്യശാസ്ത്രത്തിനുള്ള നോബേൽ സമ്മാനം ലഭിച്ചു..
അവലംബം
വർഗ്ഗം:1945-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
ലുണു ദേഹി
ശ്രീലങ്കയിൽ നിന്നുള്ള ഒരു പരമ്പരാഗത രീതിയിൽ തയാറാക്കിയ നാരങ്ങാ അച്ചാർ ആണ് ലുനു ദേഹി. (സിംഹള: ලුණු දෙහි) (English: Lunu Dehi). സിംഹള ഭാഷയിൽ ലുനു എന്ന വാക്കിനർത്ഥം ഉപ്പ് എന്നാണ്. ദേഹി എന്ന സിംഹള വാക്കിനർത്ഥം നാരങ്ങ എന്നാണ്. ഉപ്പിലിട്ട നാരങ്ങ എന്നാണ് ലുനു ദേഹി എന്ന വാക്കിനർത്ഥം. പഴുത്ത നാരങ്ങ കൊണ്ട് ഉണ്ടാക്കിയ എരിവും പുളിയുമുള്ള അച്ചാർ ആണ് ലുനു ദേഹി.
ഉപ്പിലിട്ടത്
ഭക്ഷണം സംരക്ഷിക്കുന്നതിനുള്ള പുരാതന രീതികളിലൊന്നാണ് അവയെ ഉപ്പിലിടുക അല്ലെങ്കിൽ അച്ചാർ ഇടുക എന്നത്. ഇന്ത്യ, ശ്രീലങ്ക തുടങ്ങിയ ദക്ഷിണേഷ്യൻ രാജ്യങ്ങളിൽ ഇത് സാധാരണമാണ്. ചേരുവകൾ (മിക്കപ്പോഴും പച്ചക്കറികൾ) വിനാഗിരിയിൽ (അല്ലെങ്കിൽ ഏതെങ്കിലും അസിഡിറ്റി മീഡിയം) അവ കൂടുതൽ കാലം ഇരിക്കുവാനായി സംരക്ഷിക്കപ്പെടുന്നു. സീസണൽ അല്ലാത്ത സമയങ്ങളിൽ സമൃദ്ധമായ വിളവെടുപ്പ് സമയത്ത് കിട്ടിയവ സംരക്ഷിക്കുന്നതിനുള്ള ഏറ്റവും നല്ല മാർഗമാണിത്. അച്ചാർ തയ്യാറാക്കുന്നത് അത്ര എളുപ്പമല്ല. അതിനു സമയമെടുക്കും. അത് ഉണ്ടാക്കുന്ന ആൾ വളരെ ക്ഷമയോടെയും ശ്രദ്ധയോടെയും അതിൻ്റെ ഘട്ടങ്ങൾ പാലിക്കണം. അല്ലെങ്കിൽ ഉണ്ടാക്കുന്ന ഉപ്പിലിട്ടതോ അച്ചാറോ എളുപ്പത്തിൽ കേടായേക്കാം. സാധാരണ ശ്രീലങ്കൻ വീടുകളിൽ, പതിവായിയുള്ള ഭക്ഷണം സാധാരണ ഗതിയിൽ ചോറും ഒരു കറിയും (വെജിറ്റേറിയനോ നോൺ വെജിറ്റേറിയനോ) അടങ്ങിയതാണ്. കിരിബത്ത്, പുട്ട്, ഇടിയപ്പം തുടങ്ങിയ അരി അടിസ്ഥാനമാക്കിയുള്ള വിഭവങ്ങളും അവിടെ വളരെ സാധാരണമാണ്. ഈ അരി വിഭവങ്ങളുടെ സൂക്ഷ്മമായ രുചി സന്തുലിതമാക്കാൻ, അല്പം എരിവും പുളിയും ഉള്ള ഒരു വിഭവം സാധാരണ അതിൻ്റെ കൂടെ വിളമ്പുന്നു. ഈ എരിവും പുളിവും ഉള്ള അച്ചാറുകൾ അല്ലെങ്കിൽ രുചികൾ വിഭവങ്ങൾക്ക് തികച്ചും പൂരകമാണ്, അതിനാൽ അവ ഭക്ഷണ സമയത്ത് സാധാരണയായി ചോറിൻ്റെ കൂടെ വിളമ്പും. സിംഹളരുടെ പാചകരീതിയുടെ ഒരു മുഖ്യ വിഭവം ആണ് ലുനു ദേഹി. ഇത് ശ്രീലങ്കയിൽ നിന്നുള്ള വീര്യമേറിയ ഒരു കറിക്കൂട്ട് ആണ്. അത് ഭക്ഷണത്തിൻ്റെ രുചി കൂടുതൽ ആസ്വാദ്യകരം ആക്കുന്നു. ഒപ്പം ഇന്ദ്രിയങ്ങളെ ഉണർത്തുന്നു.
ഉണ്ടാക്കുന്ന രീതി
വലത്ത്‌|ലഘുചിത്രം|നാരങ്ങ ലുനു ദേഹി ഉണ്ടാക്കാൻ, പഴുത്ത നാരങ്ങ ആണ് ഉപയോഗിക്കുന്നത്. ശ്രീലങ്കയിൽ വളരുന്ന ചെറുതും വൃത്താകൃതിയിലുള്ളതും മെലിഞ്ഞ തൊലിയുള്ളതും പച്ചകലർന്ന മഞ്ഞ നിറത്തിലുള്ള നാരങ്ങയാണ് ലുനു ദേഹി ഉണ്ടാക്കാനായി ഉപയോഗിക്കുന്നത്. നാരങ്ങയിൽ ആവശ്യത്തിന് ഉപ്പിടുന്നതും പ്രധാനമാണ്. ഉപ്പിന്റെ ഉയർന്ന സാന്ദ്രത നാരങ്ങയുടെ നീണ്ടുനിൽക്കുന്ന ആയുസ്സ് വർദ്ധിപ്പിക്കുന്നതിനുള്ള ഒരു പ്രിസർവേറ്റീവായി പ്രവർത്തിക്കുന്നു. ഉപ്പിലിടൽ ഒരു പുരാതന ഭക്ഷണരീതിയാണ്. ലുനു ദേഹി ഉണ്ടാക്കുന്നതിനുള്ള അടുത്ത സുപ്രധാന ഘട്ടം നാരങ്ങ ഉണക്കലാണ്. അച്ചാറിന്റെ കൂടുതൽ കാലം ഇരിക്കാനും അത് കേടാകാതിരിക്കാനും ഈർപ്പം പൂർണ്ണമായും നീക്കം ചെയ്യണം. നാരങ്ങ ഉണക്കുന്നതിനുള്ള പരമ്പരാഗതവും പ്രകൃതിദത്തവുമായ മാർഗ്ഗം സൂര്യനു കീഴിലാണ്. ഉപ്പ് നിറച്ച നാരങ്ങകൾ സാധാരണയായി ഒരു മസ്ലിൻ തുണിയിൽ പൊതിഞ്ഞ് ഈർപ്പം പൂർണ്ണമായും നീക്കം ചെയ്യുന്നതുവരെ ഏകദേശം രണ്ടാഴ്ചയോളം വെയിലത്ത് ഉണങ്ങാൻ വയ്ക്കും. നാരങ്ങയുടെ തൊലി ഇളം തവിട്ടുനിറമാവുകയും കാമ്പ് വെള്ളനിറമാവുകയും ചെയ്യും. ഈർപ്പമുള്ളതോ തണുത്തതോ ആയ സ്ഥലത്തു വച്ചാണ് ലുണു ദേഹി ഉണ്ടാക്കുന്നതെങ്കിൽ, നാരങ്ങ ഉണക്കുന്നതിനായി, അത് ഏതെങ്കിലും താപ സ്രോതസ്സിനു സമീപം വയ്ക്കുക.
അച്ചാറിൽ ചേർക്കുന്ന മസാലകൾ, പ്രത്യേകിച്ച് മുളകുപൊടി, ഇഷ്ടാനുസരണം ചേർക്കാവുന്നതാണ്. പരമ്പരാഗതമായി തയാറാക്കുന്ന ലുനു ദേഹിയിൽ നല്ല അളവിൽ സുഗന്ധവ്യഞ്ജനങ്ങൾ ചേർക്കാറുണ്ട്. ലോഹ പാത്രങ്ങൾ സാധാരണയായി ആസിഡുമായി (അതിൽ ചേർക്കുന്ന വിനാഗിരി) പ്രതിപ്രവർത്തിക്കുന്നതിനാൽ എല്ലായ്പ്പോഴും അച്ചാർ വൃത്തിയുള്ളതും ഉണങ്ങിയതുമായ ഗ്ലാസ് പാത്രത്തിൽ സൂക്ഷിക്കുന്നതാണ് നല്ലത്. ലുനു ദേഹിയുടെ വേഗത്തിൽ ഉണ്ടാക്കുന്ന വകഭേദവും ഉണ്ട്. അതിൽ നാരങ്ങയും സുഗന്ധവ്യഞ്ജനങ്ങളും ഒരുമിച്ച് തിളപ്പിച്ച് നാരങ്ങ വാടി മൃദുവാകുമ്പോൾ, അത് ഊറ്റിയെടുത്ത് വായു കടക്കാത്ത ഗ്ലാസ് പാത്രത്തിൽ സൂക്ഷിക്കാം. ഷെൽഫ് ആയുസ്സ് പരമാവധി മൂന്നോ നാലോ ദിവസമായതിനാൽ ഇത് ദീർഘനേരം സൂക്ഷിക്കാൻ കഴിയില്ല.
അവലംബം
വർഗ്ഗം:ശ്രീലങ്ക
കാട്ടാട്
സസ്തനികളിൽ പെട്ട ഒരു സസ്യഭുക്കാണ് കാട്ടാട്. കുളമ്പുകൾ ഉള്ള ജീവി. ആടുവർഗ്ഗത്തിൽ പെടുന്ന ഇവയെ കേരളത്തിൽ വയനാട്,പാലക്കാട്,ഇടുക്കി മുതലായ  പ്രദേശങ്ങളിലെ പുൽമേടുകൾ നിറഞ്ഞ വനങ്ങളിൽ കാണപ്പെടുന്നു. തണുപ്പുള്ളതും വരണ്ടതുമായ കാലാവസ്ഥ ഇഷ്ടപ്പെടുന്ന മൃഗങ്ങളാണ് ഇവ. കേരളത്തിൽ മൂന്നാറിനടുത്തുള്ള ഇരവികുളം ദേശീയോദ്യാനം കാട്ടാടുകളിലെ ഒരു പ്രത്യേക വിഭാഗമായ വരയാടുകളുടെ പ്രധാന ആവാസ മേഖലയാണ്. ലോകത്ത് പ്രധാനമായും കൊക്കേഷ്യയിലും,സൈബീരിയയിലുമാണ് ഇവയെ കൂടുതലായി കാണപ്പെടുന്നത്
വർഗ്ഗം:സസ്തനികൾ വർഗ്ഗം:സസ്യഭോജികൾ
റോസ്കോട്ട് കൃഷ്ണപിള്ള
മലയാളത്തിലെ ഒരു ശാസ്ത്രസാഹിത്യകാരനും 'യോജന'മാസിക മലയാളം പതിപ്പിന്റെ സ്ഥാപകപത്രാധിപരായിരുന്നു റോസ്‌കോട്ട് കൃഷ്ണപിള്ള (ജീവിതകാലം: 26 ജൂൺ 1927 : 20 ഒക്ടോബർ 2020). സി.വി. രാമൻപിള്ളയുടെ പൗത്രനായിരുന്നു ഇദ്ദേഹം. ശാസ്ത്രവുമായി ബന്ധപ്പെട്ട നിരവധി പുസ്തകങ്ങൾ രചിച്ചിട്ടുണ്ട്. 'വാടാമല്ലി', 'ശാസ്ത്രശില്പികൾ (കഥകൾ), 'പക്ഷിനിരീക്ഷണം', 'ലോകത്തിന്റെ മുഖച്ഛായ മാറ്റിയ കണ്ടുപിടിത്തങ്ങൾ' (വിവർത്തനം) എന്നിവയാണ് പ്രധാന കൃതികൾ. ഓൾ ഇന്ത്യ റേഡിയോയിൽ കേരളത്തിൽ നിന്നുള്ള ന്യൂസ് റീഡറും പ്രക്ഷേപകനുമായിരുന്നു ഇദ്ദേഹം.
ജീവിതരേഖ
സി.വി. രാമൻപിള്ളയുടെ മകൾ ഗൗരിയമ്മയുടെയും പത്രപ്രവർത്തുകനും എഴുത്തുകാരനുമായ എ.ആർ. പിള്ളയുടെയും മകനായി 1927 ജൂൺ 26 ന് ജനിച്ചു. ഡൽഹി ആകാശവാണിയിൽ മലയാള വിഭാഗം എഡിറ്ററായിരുന്നു. വിവരപ്രക്ഷേപണ മന്ത്രാലയത്തിന്റെ വിവിധ മാധ്യമ യൂണിറ്റുകളിൽ സേവനമനുഷ്ഠിച്ചു. കേന്ദ്ര ഗവണ്മെ്ന്റിവന്റെു കീഴിൽ വരുന്ന പബ്ളിക്കേഷൻ ഡിവിഷൻ പ്രസിദ്ധീകരണമായ 'യോജന'മാസിക മലയാളം പതിപ്പിന്റെി സ്ഥാപകപത്രാധിപരായിരുന്നു. പ്രസ് ഇൻഫർമേഷൻ ബ്യൂറോയിൽ ഇൻഫർമേഷൻ ഓഫീസർ, കേരള സാഹിത്യ അക്കാദമിയുടെ നിർവാഹക സമിതി അംഗം എന്നീ നിലകളിലും പ്രവർത്തിച്ചു. ഭാര്യ: കെ.ആർ ഹേമകുമാരി. മക്കൾ: രാധിക പിള്ള, ദേവിക പിള്ള, ഗിരീഷ് ചന്ദ്രൻ.
ഔദ്യോഗികജീവിതം
ഇന്ത്യൻ ഇൻഫർമേഷൻ സർവീസിൽ പ്രവേശിച്ച അദ്ദേഹം ഇന്ത്യാ ഗവൺമെന്റിന്റെ പ്രക്ഷേപണ മന്ത്രാലയത്തിന് കീഴിലുള്ള വിവിധ മാധ്യമ യൂണിറ്റുകളിൽ സേവനമനുഷ്ഠിച്ചു. പിന്നീട് ഓൾ ഇന്ത്യ റേഡിയോ ദില്ലിയിലെ റീജിയണൽ ലാംഗ്വേജ് ഡിവിഷനിൽ ന്യൂസ് എഡിറ്ററായി ഡെപ്യൂട്ടേഷനിൽ നിയമിക്കപ്പെട്ട അദ്ദേഹത്തെ ഡെൽഹി സ്റ്റേഷനിൽ നിന്നുള്ള മലയാളം വാർത്ത വായിക്കാനും ചുമതലപ്പെടുത്തുകയുണ്ടായി. ഭാരത സർക്കാരിൻറെ പബ്ലിക്കേഷൻ ഡിവിഷന് കീഴിലുള്ള പ്രസിദ്ധീകരണമായ യോജനയുടെ മലയാള പതിപ്പിന്റെ സ്ഥാപക പത്രാധിപരായിരുന്ന അദ്ദേഹം, പ്രസ് ഇൻഫർമേഷൻ ബ്യൂറോയിലെ ഇൻഫർമേഷൻ ഓഫീസറായും കേരള സാഹിത്യ അക്കാദമിയുടെ എക്സിക്യൂട്ടീവ് കമ്മിറ്റി അംഗമായും പ്രവർത്തിച്ചു.
സാഹിത്യത്തിനുള്ള സംഭാവനകൾ
യോജനയിൽ എഴുതിയ ശാസ്ത്രീയ ലേഖനങ്ങൾ വളരെയധികം ശ്രദ്ധിക്കപ്പെട്ടു. നിരവധി ശാസ്ത്രീയ പദങ്ങളുടെ കൃത്യമായ വിവർത്തനങ്ങൾ അവതരിപ്പിച്ച ഇംഗ്ലീഷ്-മലയാളം സയൻസ് നിഘണ്ടുവും ശ്രദ്ധേയമായിരുന്നു. കുട്ടികൾക്കായി തയ്യാറാക്കപ്പെട്ട ഒരു സചിത്ര വിജ്ഞാനകോശം, സി.വി. രാമൻ‌പിള്ളയുടെ കൃതികളെ അടിസ്ഥാനപ്പെടുത്തി നിർമ്മിച്ച ഒരു നിഘണ്ടു, ചാന്ദ്ര ദൗത്യത്തെക്കുറിച്ചുള്ള പ്രബന്ധങ്ങളുടെ ശേഖരം, പക്ഷിനിരീക്ഷണത്തെക്കുറിച്ചുള്ള ഒരു പുസ്തകം, ശാസ്ത്രലേഖനങ്ങളുടെ സമാഹാരമായ വാടാമല്ലി, 'ലോകത്തിന്റെ മുഖം മാറ്റിയ കണ്ടെത്തലുകൾ' (വിവർത്തനം) തുടങ്ങിയവ അദ്ദേഹത്തിന്റെ പ്രധാന കൃതികളിൽ ഉൾപ്പെടുന്നു.
സി.വി. രാമൻപിള്ള മെമ്മോറിയൽ നാഷണൽ ഫൗണ്ടേഷൻ എന്ന സംഘടനയുടെ അമരക്കാരനായിരുന്നു. ശാസ്തമംഗലത്തെ വീട്ടിൽ സി.വി.രാമൻപിള്ളയുമായി ബന്ധപ്പെട്ട ഒട്ടനവധി രേഖകളുടെ ഒരു വിസ്മയശേഖരവും അദ്ദേഹം ഒരുക്കിയിരുന്നു.
പുസ്തകങ്ങൾ
വാടാമല്ലി, ശാസ്ത്രശിൽപികൾ (കഥകൾ), ചിൽറൻസ് ഇല്ലുസ്‌ട്രേറ്റഡ് സയൻസ് ഡിക്ഷണറി, പക്ഷി നിരീക്ഷണം, ലോകത്തിന്റെ മുഖച്ഛായ മാറ്റിയ കണ്ടുപിടിത്തങ്ങൾ (വിവർത്തനം), കുട്ടികൾക്കുള്ള ശാസ്ത്രവിജ്ഞാനകോശം, സി.വി. രാമൻപിള്ളയുടെ കൃതികളെ ആസ്പദമാക്കിയുള്ള ശബ്ദകോശം, ചാന്ദ്രദൗത്യത്തെക്കുറിച്ചുള്ള ഇംഗ്ലീഷ് ശാസ്ത്രലേഖന സമാഹാരം, മലയാളം ശാസ്ത്രനിഘണ്ടു മുതലായവ റോസ്കോട്ടിന്റെ പ്രധാന കൃതികളാണ്.
അവലംബം
വർഗ്ഗം:ശാസ്ത്ര എഴുത്തുകാർ
ടോറൈൻ (കന്നുകാലി)
ഏകദേശം പതിനായിരത്തി അഞ്ഞൂറ്‍ വർഷങ്ങൾക്ക് മുമ്പ് മെസൊപ്പൊട്ടേമിയയുടെ മുകൾ ഭാഗങ്ങളിൽ തുർക്കിയിലെ സയാന ഗ്രാമങ്ങൾക്കും വടക്കൻ ഇറാഖിലെ ഡാജെ എൽ മുഗാരയ്ക്കും സമീപം മെരുക്കിയെടുത്ത എൺപത്  ഓറോച്ചുകളിൽ നിന്ന് തെക്കുകിഴക്കൻ ടോറൈൻ  കന്നുകാലികളുടെ (ബോസ് ടോറസ് ടോറസ്) Bos taurus taurus മൊത്തം ശേഖരം ഉണ്ടായതായി ജനിതക ഗവേഷണം സൂചിപ്പിക്കുന്നു.
കന്നുകാലികളെ മൂന്ന് വ്യത്യസ്ത ഇനങ്ങളായി തരം തിരിച്ചിട്ടുണ്ട്. ബോസ് ടോറസ്, Bos taurus (യൂറോപ്യൻ അല്ലെങ്കിൽ ടോറൈൻ), ബോസ് ഇൻഡിക്കസ് (സെബു), വംശനാശം സംഭവിച്ച ബോസ് പ്രൈമിജെനിയസ് (ഔറോക്സ് Aurochs) എന്നിവയാണ് അവ. വംശനാശം സംഭവിച്ച ഔറോക്സുകളുടെ പിൻഗാമികളാണ് ടോറൈൻ, സെബു എന്നിവ. ബോസ് ടോറസ് എന്ന ഒറ്റ വർഗ്ഗത്തിലാക്കി ഇവയെ പുനർ നാമകരണം ചെയ്തു. ബോസ് ടോറസ് പ്രൈമിജെനിയസ്, ബോസ് ടോറസ് ഇൻഡിക്കസ്, ബോസ് ടോറസ് ടോറസ് എന്നിങ്ങനെ മൂന്ന് ഉപവർഗ്ഗങ്ങളാക്കി വീണ്ടും തിരിച്ചു. ഈ മൂന്നിനങ്ങളാണ് ഇപ്പോൾ വ്യാപകമായി വളർത്തുമൃഗങ്ങളായി പരിപാലിച്ച് പോരുന്നത്.
ടോറൈൻ കന്നുകാലികളുടെ ഹെർഫോർഡ് ഇനത്തിന്റെ ജീനോം സീക്വൻസ് 2009 ൽ ബോവിൻ ജീനോം സീക്വൻസിംഗ് ആൻഡ് അനാലിസിസ് കൺസോർഷ്യം പ്രസിദ്ധീകരിച്ചു.
External links
വർഗ്ഗം:കാൾ ലിനേയസ് നാമകരണം ചെയ്തവ വർഗ്ഗം:കന്നുകാലികൾ വർഗ്ഗം:വളർത്തുമൃഗങ്ങൾ
നിഴലാട്ടം
സുപ്രിയ പിക്ചേഴ്സിന്റെ ബാനറിൽ ഹരി പോത്തൻ നിർമ്മിച്ച മലയാളചലച്ചിത്രമാണ് നിഴലാട്ടം. സുപ്രിയ ഫിലിംസ് വിതരണം ചെയ്ത ഈ ചിത്രം കേരളത്തിൽ 1970 ജൂലൈ 31-നു പ്രദർശനം തുടങ്ങി.
ചലച്ചിത്രംകാണാൻ
വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:എ. വിൻസെന്റ് സംവിധാനം ചെയ്ത ചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ-ഷീല ജോഡി വർഗ്ഗം:ഹരി പോത്തൻ നിർമ്മിച്ച ചലച്ചിത്രങ്ങൾ വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:വയലാർ -ദേവരാജൻ ഗാനങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വിക്രം ജോഷി
2014 ലെ ലോക ക്വിസ്സിങ് ചാമ്പ്യൻഷിപ്പ് കരസ്ഥമാക്കിയ ഇന്ത്യക്കാരനായ ക്വിസ്സറാണ് വിക്രം ജോഷി
സാറാ പാലിൻ
സാറാ ലൂയിസ് പാലിൻ 1964 ഫെബ്രുവരി 11 നു ജനിച്ച ഒരു അമേരിക്കൻ രാഷ്ട്രീയപ്രവർത്തകയും വ്യാഖ്യാതാവും ഗ്രന്ഥകാരിയുമായിരുന്നു. 2006 മുതൽ 2009 ൽ രാജിവച്ചൊഴിയുന്നതുവരെ അവർ അലാസ്കയുടെ ഒൻപതാമത്തെ ഗവർണ്ണറായിരുന്നു. 2008 ലെ യു.എസ്. വൈസ് പ്രസിഡൻറ് തെരഞ്ഞെടുപ്പിൽ സാറാ ലൂയിസിനെ റിപ്പബ്ലിക്കൻ പാർട്ടിയുടെ സ്ഥാനാർത്ഥിയായി പരിഗണിച്ചിരുന്നു. അരിസോണ സെനറ്റർ ജോണ് മക്കെയിൻ ആയിരുന്നു അക്കാലത്ത് റിപ്പബ്ലിക്കൻ പാർട്ടിയുടെ പ്രസിഡൻറ് സ്ഥാനാർത്ഥി. ഒരു പ്രധാന രാഷ്ട്രീയപാർട്ടി ദേശീയ നിരയിലേയ്ക്കു നാമനിർദ്ദേശം ചെയ്യുന്ന ആദ്യ അലാസ്ക നിവാസിയായിരുന്നു അവർ. അവർ രചിച്ച “Going Rogue” എന്ന ഗ്രന്ഥം രണ്ടുമില്ല്യൻ കോപ്പിയിലധികം വിൽപ്പന നടത്തിയിരുന്നു.
വർഗ്ഗം:1964-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ടി.സി. ജോൺ
മലയാള നോവലിസ്റ്റും ചലച്ചിത്രഗാന രചയിതാവുമായിരുന്നു '''ടി.സി. ജോൺ'''. കേരള സാഹിത്യ അക്കാദമിയിലും കേരള സംഗീത-നാടക അക്കാദമിയിലും അംഗമായിരുന്നു. 2013 ആഗസ്റ്റ് 25നു അന്തരിച്ചു.
അവലംബം
വർഗ്ഗം:മലയാളം നോവലെഴുത്തുകാർ വർഗ്ഗം:മലയാളചലച്ചിത്രഗാനരചയിതാക്കൾ വർഗ്ഗം:2013-ൽ മരിച്ചവർ വർഗ്ഗം:ഓഗസ്റ്റ് 25-ന് മരിച്ചവർ
കിച്ചങ്കനി
ടാൻസാനിയൻ നഗരമായ ദാർ എസ് സലാമിൽ നിന്നും 40 കിലോമീറ്റർ ദൂരെയുള്ള ഒരു ചെറിയ ഗ്രാമമാണ് കിച്ചങ്കനി (Kichankani).
പുറത്തേക്കുള്ള കണ്ണികൾ
വർഗ്ഗം:ടാൻസാനിയയിലെ ഗ്രാമങ്ങൾ
ഈശോയാബ് മൂന്നാമൻ
ക്രി. വ. 649 മുതൽ 659 വരെ കിഴക്കിന്റെ സഭയുടെ പരമാദ്ധ്യക്ഷൻ ആയിരുന്നു മാർ ഈശോയാബ് മൂന്നാമൻ. അദിയാബേനെയിലെ ഈശോയാബ് എന്നും ഇദ്ദേഹം അറിയപ്പെടുന്നു.
അവലംബം
വർഗ്ഗം:പൗരസ്ത്യ കാതോലിക്കാമാർ
നളിനി മലാനി
രാജ്യാന്തര തലത്തിൽ പ്രശസ്തയായ ഇന്ത്യയിലെ ആദ്യ തലമുറ വിഡിയോ ആർട്ടിസ്റ്റുകളിലൊരാളാണ് നളിനി മലാനി(ജനനം: 1946)
ജീവിതരേഖ
ഇന്ത്യ വിഭജന സമയത്ത് കറാച്ചിയിൽ നിന്ന് ഇന്ത്യയിലേക്ക് അഭയാർഥിയായി എത്തി. അഭയാർഥി ജീവിതത്തിന്റെ കൊടും ക്ളേശങ്ങൾ നിറഞ്ഞ കുട്ടിക്കാലമാണ് നളിനിയിലെ കലാകാരിയെ രൂപപ്പെടുത്തിയത്. മുംബൈ ജെജെ സ്കൂൾ ഓഫ് ആർട്സിൽ നിന്ന് ഡിപ്ളോമ എടുത്തു. ഫ്രഞ്ച് ഗവൺമെന്റിന്റെ സ്കോളർഷിപ്പോടെ പാരീസിൽ ഫൈൻ ആർട്സ് പഠനം നടത്തി.
പ്രദർശനങ്ങൾ
ലഘുചിത്രം|നളിനി മലാനിയുടെ ഒരു രചന
പുറം കണ്ണികൾ
വർഗ്ഗം:കലാകാരന്മാർ വർഗ്ഗം:1946-ൽ ജനിച്ചവർ
പരാഗരേണു
സൂക്ഷ്മ ദർശിനിയിലൂടെ മാത്രം കാണുവാൻ സാധിക്കുന്നതാണ് പരാഗരേണു.25-50 മൈക്രോമീറ്റർ വ്യാസം വരുന്ന ഗോളാകൃതിയിലുള്ള ഈ കോശങ്ങൾക്ക് എക്സൈൻ എന്ന ബാഹ്യകവചവും ഇൻടൈൻ എന്ന ആന്തരിക കവചവും ഉണ്ട്. പരാഗരേണുക്കളുടെ ഉൾഭാഗത്ത് കോശദ്രവ്യം,രണ്ട് പുംബീജമുണ്ടാകുന്ന പ്രക്രിയയെ മൈക്രോസ്പോറോജനസിസ് എന്ന് പറയുന്നു.
അവലംബം
വർഗ്ഗം:സൂക്ഷ്മദർശിനികൾ വർഗ്ഗം:കോശങ്ങൾ
വാൾക്കൊക്കൻ
വാൾകൊക്കന്റെ ആംഗലനാമം Eurasian curlewഎന്നും ശാസ്ത്രീയ നാമംNumenius arquataഎന്നു മാണ്. യൂറോപ്പ്, ഏഷ്യ എന്നിവിടങ്ങളിൽ മിതശീതോഷ്ണ പ്രദേശത്ത്പ്രജനനം നടത്തുന്നു.
രൂപ വിവരണം
50-60 സെ.മീ നീളവും 86-106 സെ.മീ ചിറകു വിരിപ്പും ഉള്ള ഈ പ്കക്ഷിയുടെ തൂക്കം 410-1360 ഗ്രാം ആണ്. ചാര തവിട്ടു നിറമാണ്. വെള്ള പുറകു വശം ഉണ്ട്. നീണ്ടു വളഞ്ഞ കൊക്കും ഉണ്ട്. പൂവനും പിടയും കാഴ്ചയ്ക്ക് ഒരു പോലെയാണ്. പിടയുടെ കൊക്കിന് പൂവന്റേതിനേക്കാൾ നീളം കൂടുതലുണ്ട്..
തെറ്റികൊക്കൻ ഇതിനേക്കാൾ ചെറുതാണ്. തെറ്റികൊക്കന്റെ കൊക്കിന് വളവല്ല, ഒടിവാണുള്ളത്.
വിതരണം
തണുപ്പുകാലത്ത് ആഫ്രിക്ക, തെക്കൻ യൂറോപ്പ്, തെക്കേ ഏഷ്യഎന്നിവിടങ്ങളിലേക്ക് ദേശാടാനം നടത്തുന്നു. and the Marianas.
പ്രജനനം
പുൽമേട്ടിലൊ മറ്റൊ ചുരണ്ടീണ്ടാക്കുന്ന കൂട്ടിൽ ഏപ്രിലിലൊ മേയിലൊ 3-6 മുട്ടകളിടും. ഒരുമാസത്തോളം അടയിരുന്നാണ് മുട്ട വിരിയുന്നത്.
പുറത്തേക്കുള്ള കണ്ണികൾ
വർഗ്ഗം:യൂറോപ്പിലെ പക്ഷികൾ വർഗ്ഗം:കേരളത്തിലെ പക്ഷികൾ വർഗ്ഗം:ദേശാടനപ്പക്ഷികൾ
സൈനുദ്ധീൻ മഖ്ദൂം മൂന്നാമൻ
സൈനുദ്ധീൻ മഖ്ദൂം ഒന്നാമന്റെ താവഴിയിൽ ഹിജ്രവർഷം 1225 ലാണ് സൈനുദ്ധീൻ മഖ്ദൂം അഖീറിന്റെ (മൂന്നാമൻ) ജനനം.ശൈഖ്‌ അബ്ദുൽ അസീസിന്റെ മകൻ ശൈഖ്‌ മാഹിൻ ഹസൻ ആണ് പിതാവ്.മാഹിൻ ഹസൻ ,ശൈഖ്‌ അഹ്മദ്‌ മഖ്ദൂം,ശൈഖ്‌ അഹ്മദുൽ ഹമദാനി എന്നിവരാണ് ഗുരുനാഥൻമാർ.
വർഗ്ഗം:മഖ്ദൂം പണ്ഡിതന്മാർവർഗ്ഗം:സൂഫികൾവർഗ്ഗം:കേരളത്തിലെ ഇസ്ലാമിക പണ്ഡിതർ
വിഴിഞ്ഞം ഭഗവതി ക്ഷേത്രം
തിരുവനന്തപുരം ജില്ലയിലെ വിഴിഞ്ഞത്ത് കടൽതീരത്തിനടുത്താണ് വിഴിഞ്ഞം ഭഗവതി ക്ഷേത്രം സ്ഥിതി ചെയ്യുന്നത്. ഒമ്പതാം നൂറ്റാണ്ടിലാണ് ഗ്രാനൈറ്റ് കൊണ്ട് ഈ ദ്രാവിഡ ദേവാലയം നിർമ്മിച്ചതെന്ന് കരുതുന്നു. ചതുരാകൃതിയിലാണ് ഇതിന്റെ പ്ലാൻ. താഴികക്കുടമുണ്ട്. ക്ഷേത്രത്തിന്റെ അടിത്തറ, പൈലാസ്റ്ററുകൾ, കോണുകളിലെ തൂണുകൾ, പൂമുഖം, എൻ‌ടബ്ലേച്ചർ, റോൾ കോർണിസ് എന്നിവ കല്ലുകൊണ്ട് നിർമ്മിച്ചതാണ്. ചുവരുകളും സൂപ്പർ സ്ട്രക്ചറും ഇഷ്ടിക കൊത്തുപണികളാണ്. വൃത്താകൃതിയിലുള്ള ഗർഭഗൃഹവും (ശ്രീകോവിൽ) ചതുരാകൃതിയിലുള്ള ആകൃതിയിലാണ്, മുന്നിൽ ഒരു ചെറിയ പോർട്ടിക്കോ ഉണ്ട്. മുഖ്യദേവത ഭഗവതി (സപ്തമാത്രിക്കൽ) വടക്ക് അഭിമുഖമായി. പ്രധാന പ്രാധാന്യം സപ്തമാത്രിക്കലിലെ 'വൈഷ്ണവി' ദേവിയാണ്. പടിഞ്ഞാറ് അഭിമുഖമായി ശിവൻ, വീരഭദ്ര, ഗണപതി എന്നിവയാണ് മറ്റ് ഉപദേവതകൾ.
തിരുപ്പൂരിലെയും കാളിയപട്ടിയിലെയും പുതുക്കോട്ടയിലെയും സമകാലിക ചോള ആരാധനാലയങ്ങൾക്കു സമാനമാണ്  ഈ ക്ഷേത്രം. ദക്ഷിണേന്ത്യയിലെ ചതുരാകൃതിയിലുള്ള മറ്റ് ആരാധനാലയങ്ങളുടേതിന് സാമ്യമുണ്ട്. ഈ ക്ഷേത്രം സപ്ത മാതാക്കൾക്ക്‌ സമർപ്പിച്ചിരിക്കുന്നതായിട്ടാണ് സങ്കൽപം. മുഖ്യ പ്രതിഷ്ഠ ദേവി ആണെങ്കിലും ശിവനും തുല്യ പ്രാധാന്യം ആണിവിടെ. ദേവി വടക്കോട്ടും ശിവൻ പടിഞ്ഞാറോട്ടും ദർശനം ആയിട്ടാണ് പ്രതിഷ്ഠ ചെയ്തിരിക്കുന്നത് .കൂപക്കര മഠത്തിന്റെ ഉടമസ്ഥതയിലുള്ളതായിരുന്നു ഈ ക്ഷേത്രം
സംരക്ഷിത സ്മാരകം
1968 ലെ കേരള പ്രാചീന സ്മാരക പുരാവസ്തു സങ്കേത പുരാവശിഷ്ട ആക്ടിന്റെയും അതിന്റെ ചട്ടങ്ങളുടെയും അടിസ്ഥാനത്തിൽ പുരാവസ്തു വകുപ്പ് സംരക്ഷിത സ്മാരകമായി പ്രഖ്യാപിച്ച് പരിപാലിച്ചു വരുന്ന സ്ഥാപനമാണിത്.
അവലംബം
വർഗ്ഗം:കേരള പുരാവസ്തുവകുപ്പിന്റെ സംരക്ഷിത സ്മാരകങ്ങളുടെ പട്ടികയിലുള്ളവ വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ
കടവ് (ചലച്ചിത്രം)
എസ്.കെ. പൊറ്റെക്കാട്ടിന്റെ കടത്തുതോണി എന്ന ചെറുകഥയെ ആസ്പദമാക്കി എം.ടി. വാസുദേവൻ നായർ തിരക്കഥയും, സംവിധാനവും നിർവഹിച്ച് 1991ൽ പുറത്തിറങ്ങിയ ഒരു മലയാള ചലച്ചിത്രമാണ് കടവ്. സന്തോഷ് ആന്റണി, ബാലൻ കെ. നായർ, തിലകൻ, മോനിഷ തുടങ്ങിയവർ പ്രധാന വേഷങ്ങളിൽ അഭിനയിച്ച ഈ ചിത്രം നിർമിച്ചിരിക്കുന്നതും എം.ടി. വാസുദേവൻ നായരാണ്. രാജീവ് താരാനാഥാണ് ഈ ചിത്രത്തിന്റെ പശ്ചാത്തല സംഗീതം ഒരുക്കിയിരിക്കുന്നത്. ഈ ചലച്ചിത്രത്തിൽ ഗാനങ്ങൾ ഇല്ല.
പുരസ്കാരങ്ങൾ
പ്രാദേശിക, ദേശീയ, അന്തർദേശീയ തലങ്ങളിൽ ധാരാളം അംഗീകാരങ്ങൾ ഈ ചിത്രം നേടിയിട്ടുണ്ട്.
ആലപ്പുഴ ബീച്ച്
ആലപ്പുഴ പട്ടണത്തിന്റെ പടിഞ്ഞാറ് ഭാഗത്തുള്ള കടൽത്തീരമാണ് ആലപ്പുഴ ബീച്ച്. ആലപ്പുഴയിലെ പ്രധാനപ്പെട്ട വിനോദ സഞ്ചാര കേന്ദ്രങ്ങളിലൊന്നാണിത്. പ്രശസ്തമായ ആലപ്പുഴ കടൽപ്പാലം, ആലപ്പുഴ ലൈറ്റ് ഹൌസ് തുടങ്ങിയവ ഇവിടെ സ്ഥിതിചെയ്യുന്നു.
ആൻഡ്രൂ ജാക്സൺ
അമേരിക്കൻ ഐക്യനാടുകളുടെ ഏഴാമത്തെ പ്രസിഡന്റായിരുന്നു ആൻഡ്രൂ ജാക്‌സൺ (Andrew Jackson). 1829 മുതൽ 1837 വരെയാണ് ഇദ്ദേഹം അമേരിക്കൻ പ്രസിഡന്റായിരുന്നത്. 1767 മാർച്ച് 15 നു ആണ് ആൻഡ്രൂ ജാക്സൻ്റെ ജനനം. ആൻഡ്രുവിന് പതിമൂന്ന് വയസ്സുള്ളപ്പോൾ ജ്യേഷ്ഠൻ റോബർട്ടിനോടൊപ്പം അമേരിക്കൻ കോളനികളുടെ സ്വാതന്ത്ര്യ സമരത്തിൽ ചേർന്നു (1780). സ്വയം പഠിച്ച് നിയമപരീക്ഷ പാസ്സായി. വളരെ ചെറിയ പ്രായത്തിൽ തന്നെ ഒരു പബ്ലിക് പ്രോസിക്യൂട്ടറായി. ഔദ്യോഗികമായി ടെന്നെസി ഒരു അമേരിക്കൻ സംസ്ഥാനമായി മാറിയ 1796ൽ അവിടത്തെ അറ്റോർണി ജനറലായിരുന്നു, ജാക്സൺ. ആ സംസ്ഥാനത്തിൻ്റെ ഭരണഘടന രൂപപ്പെടുത്തിയതിൽ ജാക്സൻ്റെ പങ്ക് വലുതായിരുന്നു. ആ സംസ്ഥാനത്ത് നിന്ന് അമേരിക്കൻ പാർലമെന്റായ (Lower House) ഹൗസ് ഓഫ് റെപ്രസെൻ്റേറ്റീവ്സീലേക്ക് തെരഞ്ഞെടുക്കപ്പെട്ട ആദ്യ വ്യക്തി ജാക്സണായിരുന്നു.
അവലംബം
വർഗ്ഗം:അമേരിക്കൻ പ്രസിഡണ്ടുമാർ
രസ്ന പവിത്രൻ
പ്രധാനമായും മലയാളം-തമിഴ് ചലച്ചിത്ര മേഖലയിൽ പ്രവർത്തിക്കുന്ന ഒരു അഭിനേത്രിയാണ് രസ്ന പവിത്രൻ.
പുള്ളിച്ചാടൻ
കേരളത്തിലെ കാടുകളിലും പുൽമേടുകളിലും കണ്ടുവരുന്ന ഒരു ചിത്രശലഭമാണ് പുള്ളിച്ചാടൻ (Spialia galba).
തവിട്ടുകലർന്ന കറുത്ത ചിറകിൽ വെളുത്ത പുള്ളികൾ ഉണ്ടാവും. ഈ ശലഭത്തെ തിരിച്ചറിയാനുള്ള ഒരു പ്രത്യേകതയാണിത്. ചിറകിന്റെ അരികിൽ ഒന്നിടവിട്ട് കറുപ്പും വെളുപ്പും ഉണ്ടാവും. ചിറകിനടിവശം കൂടുതൽ വെളുത്തനിറമാണ്. ആൺശലഭം പെൺശലഭത്തേക്കാൾ കൂടുതൽ കറുത്തതും വലിപ്പമുള്ളതുമായിരിക്കും. നിലം പറ്റിയാണ് പറക്കൽ.
തേൻകൊതിയന്മാരാണ് ഈ പൂമ്പാറ്റകൾ. ചെറുപുഷ്പങ്ങളിൽ ഇരുന്ന് പോലും തേൻകുടിയ്ക്കാറുണ്ട്. ചെമ്പരത്തി, കുറുന്തോട്ടി എന്നീ സസ്യങ്ങളിലാണ് മുട്ടയിടുന്നത്. മുട്ടയ്ക്ക് ഇളം പച്ച നിറമാണ്. ഇല ചുരിട്ടി കൂടുണ്ടാക്കി അതിനുള്ളിലാണ് ലാർവ്വകൾ കഴിയുന്നത്.
പുറം കണ്ണികൾ
വർഗ്ഗം:തുള്ളൻ ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
മുമ ജീ
ഉവാമെയുടെ സാമൂഹിക ജീവിതവും ആരോപണവിധേയമായ ബന്ധങ്ങളും മാധ്യമങ്ങളിൽ വ്യാപകമായ കവറേജ് നേടിയിട്ടുണ്ട്. മുൻ GUS ക്യാമ്പ്‌മേറ്റ് എമേക ഐകെയുമായുള്ള അവരുടെ വൈകാരിക ബന്ധമാണ് ഏറ്റവും പ്രധാനം. 2011-ൽ, നടൻ പ്രിൻസ് എക്കെയെ വിവാഹം കഴിച്ച ഉവാമെ, 2014 ഏപ്രിൽ 18-ന് ഇരട്ട ആൺകുട്ടികൾക്കും പെൺകുട്ടിക്കും ജന്മം നൽകി.
മുൻകാലജീവിതം
റിവേഴ്‌സ് സ്‌റ്റേറ്റിലെ പോർട്ട് ഹാർകോർട്ടിൽ എക്‌പേയുടെ മാതാപിതാക്കളുടെ മകളായി ജനിച്ച ഉവാമെ, ആറ് മക്കളിൽ മൂന്നാമനായി ഒരു ക്രിസ്ത്യൻ കുടുംബത്തിലാണ് വളർന്നത്. മിലിട്ടറി മെഡിസിനിൽ ഏർപ്പെട്ടിരുന്ന അവരുടെ പിതാവ് അവർ കുട്ടിയായിരുന്നപ്പോൾ മരിച്ചു. പിതാവിന്റെ വിയോഗശേഷം ഉവാമയെ വളർത്തിയത് അമ്മയാണ്. നാലാം വയസ്സിൽ, അവർ അവരുടെ പള്ളിയായ സെവൻത് ഡേ അഡ്വെൻറിസ്റ്റിലെ പ്രാദേശിക ഗായകസംഘത്തിൽ ചേർന്നു. അവിടെ വെച്ചാണ് അവർ തന്റെ സംഗീത കഴിവും തിരിച്ചറിയാൻ തുടങ്ങിയത്. അബുജയിലെ പ്രൈമറി, സെക്കൻഡറി സ്കൂൾ വിദ്യാഭ്യാസം പൂർത്തിയാക്കിയ ഉവാമെ പോർട്ട് ഹാർകോർട്ട് സർവകലാശാലയിൽ ചേരുകയും തിയേറ്റർ ആർട്ടിൽ ബിരുദം നേടുകയും ചെയ്തു. അവരുടെ അക്കാദമിക് പശ്ചാത്തലത്തിന് പുറമേ, വാഹന വാടക കമ്പനി, റെസ്റ്റോറന്റ്, ടെയ്‌ലർ ഷോപ്പ്, ബ്യൂട്ടി സലൂൺ എന്നിവയുൾപ്പെടെ നിരവധി ബിസിനസ്സുകളുടെ ഉടമസ്ഥതയും നടത്തിപ്പും അവർ നടത്തി. നിശാക്ലബ്ബുകളിലും ഇൻറർ സിറ്റി ബാറുകളിലും പ്രകടനം നടത്തി പോർട്ട് ഹാർകോർട്ടിന്റെ വളർന്നുവരുന്ന സംഗീത രംഗത്തിന്റെ ഭാഗമാകുകയും ചെയ്തു.
വി.ബി. ചെറിയാൻ
കേരളത്തിലെ പ്രമുഖ കമ്മ്യൂണിസ്റ്റ് നേതാവായിരുന്നു '''വി.ബി. ചെറിയാൻ''' (വാളംപറമ്പിൽ ബഹനാൻ ചെറിയാൻ) (ജനനം: മരണം :2 മാർച്ച് 2013). സി.പി.ഐ. എം മുൻ സംസ്ഥാന കമ്മറ്റിയംഗവും സി.ഐ.ടി.യു നേതാവുമായിരുന്നു. സി.ഐ.ടി.യു ദേശീയ സെക്രട്ടറിയായി പ്രവർത്തിച്ചിട്ടുണ്ട്.
സി.പി.ഐ എമ്മിലെ വിഭാഗീയതയുടെ തുടക്കമെന്ന് വിശേഷിപ്പിക്കപ്പെടുന്ന സേവ് സി.പി.എം. ഫോറത്തിന് നേതൃത്വം നൽകി എന്ന കുറ്റമാരോപിച്ച് 1998 ൽ അദ്ദേഹത്തെ ആ പാർട്ടിയിൽ നിന്നും പുറത്താക്കി. പിന്നീട് ബി.ടി.ആർ- എ.കെ.ജി-ഇ.എം.എസ് ജനകീയവേദി രൂപവത്കരിച്ച് പ്രവർത്തിച്ചു. മാർക്‌സിസ്റ്റ് കമ്മ്യൂണിസ്റ്റ് പാർട്ടി ഓഫ് ഇന്ത്യ (യുണൈറ്റഡ്) എന്ന സംഘടയുടെ കേരള ഘടകം രൂപീകരിക്കുകയും അതിന്റെ സംസ്ഥാന സെക്രട്ടറിയായായി തെരഞ്ഞെടുക്കപ്പെടുകയും ചെയ്തു. ന്യൂ ട്രേഡ് യൂണിയൻ ഇനിഷ്യേറ്റിവ് ദേശീയ വൈസ് പ്രസിഡണ്ടാണ്.
ജീവിതരേഖ
തിരുവല്ല നിരണം കടപ്പാറ വാളംപറമ്പിൽ വി.സി. ബെഹനാന്റെയും ചിന്നമ്മയുടെയും മൂത്തമകനായി ജനിച്ചു. വിദ്യാർഥിരാഷ്ട്രീയത്തിലൂടെ പൊതുരംഗത്തെത്തി. അദ്ദേഹം കേരള സ്റ്റുഡന്റ്സ് ഫെഡറേഷനിലൂടെയാണ് രാഷ്ട്രീയ പ്രവർത്തനത്തിലേക്ക് കടന്നത്. എസ്.എസ്.എൽ.സി. പരീക്ഷയിൽ റാങ്കോടെ വിജയിച്ചു. കളമശേരി സെന്റ് പോൾസ് കോളേജിൽ പ്രീഡിഗ്രി പഠനശേഷം തൃശൂർ ഗവ. എഞ്ചിനീയറിങ് കോളേജിൽനിന്ന് ഇലക്ട്രിക്കൽ എഞ്ചിനീയറിങ്ങിൽ ബിരുദവും നേടി. ഫാക്ട്, കെ.എസ്.ഇ.ബി എന്നിവിടങ്ങളിൽ ഉദ്യോഗം നോക്കിയ അദ്ദേഹം പൂർണ്ണ സമയ പാർട്ടി പ്രവർത്തനത്തിനായി ജോലി രാജിവെയ്കുകയായിരുന്നു. 1987ലും 1996ലും നിയമസഭ തെരഞ്ഞെടുപ്പിൽ മൽസരിച്ചെങ്കിലും പരാജയപ്പെട്ടു. മാർക്സിസത്തെ സംബന്ധിച്ച് അവഗാഹമായ ധാരണയുണ്ടായിരുന്ന ചെറിയാൻ അടുത്തിടെ ദേശാഭിമാനി ദിനപത്രത്തിൽ എഴുതിയ ലേഖനപരമ്പരയിലൂടെ സി.പി.ഐ.(എം) ലേക്ക് തിരിച്ചുവരുമെന്ന ധാരണപരത്തിയിരുന്നു. ഇപിഎഫ് ബോർഡ് ട്രസ്റ്റി, കൊച്ചി പോർട്ട് ട്രസ്റ്റ് ബോർഡ് അംഗം എന്നീ നിലകളിൽ പ്രവർത്തിച്ചു.
പുറം കണ്ണികൾ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം: 2013-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:മാർച്ച് 2-ന് മരിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:സി.ഐ.ടി.യു. നേതാക്കൾ വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
ഗ്രാൻഡ്മ മാർച്ച് ഡേ
മാർച്ച് 1 ന് ബൾഗേറിയയിൽ ആഘോഷിക്കുന്ന ഒരു അവധിദിനം ആണ് ബാബാമാർത്ത ദിനം എന്നുമറിയപ്പെടുന്ന ഗ്രാൻഡ്മ മാർച്ച് ഡേ (or simply Baba Marta, Bulgarian: Баба Марта). മാർട്ടിനിറ്റ്സ, സാധാരണയായി ഒരു റിസ്റ്റ് ബാൻഡ് രൂപത്തിൽ ചുവപ്പും വെളുപ്പും ത്രെഡ് കൂടിച്ചേർന്ന് നിർമ്മിക്കുന്നതാണ്, ഗ്രാൻഡ്മ മാർച്ച് ഡേയിലും മാർച്ച് മാസം മുഴുവനും അവ ധരിക്കുന്നു. വസന്തകാലത്ത്, ചൂടും കാലാവസ്ഥയും, സൗരോർജ്ജം വരെയും പ്രതീകമാകുന്ന ഒരു കൊറ്റി അല്ലെങ്കിൽ പൂവണിഞ്ഞ മരം കാണുന്നതു വരെ അവർ ഇത് അണിഞ്ഞിരിക്കും. കൊറ്റി അല്ലെങ്കിൽ പൂവണിഞ്ഞ മരം കണ്ടുകഴിഞ്ഞാൽ മാർട്ടിനിറ്റ്സ എടുത്തു കളഞ്ഞു മരത്തിൽ തൂക്കിയിടുന്നു.
പഴയ ബൾഗേറിയക്കാർ ഈ മാസത്തെ ബിർച്ച് മാസമെന്നു വിളിക്കുന്നു. ബിർച്ച് മരങ്ങൾ തളിർക്കുന്നതും നീരെടുക്കുന്നതും ഈ സമയത്താണ്. ബാബ മാർത്ത കഥാപാത്രത്തെയും ഗ്രാൻഡ്മാ മാർച്ച് ദിനത്തെക്കുറിച്ചും ഒരുപാട് നാടൻ കഥകളുണ്ട്. ഈ ദിവസത്തിൽ ആശംസകൾ കൈമാറുന്ന ചെസ്റ്റിത ബാബ മാർത്ത (ബൾഗേറിയൻ: Честита Баба Марта ഇംഗ്ലീഷ്: ഹാപ്പി ബാബ മാർത്ത), കാർഡുകളിൽ പലപ്പോഴും ЧБМ ആയി ചുരുക്കി.
വിവിധ സിദ്ധാന്തങ്ങൾ, നിർദ്ദേശങ്ങൾ, നിരവധി ഐതിഹ്യങ്ങളുടെയും ചരിത്രപ്രതിരൂപങ്ങൾ ഉൾപ്പെട്ട ചുവപ്പും, വെളുപ്പുനിറത്തിലുള്ള പ്രതീകാത്മകമായ മാർട്ടിനിറ്റ്സ നിർമ്മിക്കപ്പെടുന്നു. ഒരു വ്യക്തമായ വിശദീകരണം, ഒരുപക്ഷേ ഒരു സാധാരണ വിശ്വാസം ആളുകൾ ഇതിലൂടെ പങ്കുവയ്ക്കുന്നു. ഇവയിലെ "ചുവപ്പ്" നിറം ജീവൻ / " വൈറ്റ്" നിറം "ജനനം", എന്നീ വാക്കുകൾ പുതിയ / വ്യക്തമായ അടിസ്ഥാനത്തിൽ" സൂചിപ്പിക്കുന്നു. ഒന്നിച്ചു കൂടിച്ചേർന്ന അവർ "പുതുജനനം", "വീണ്ടും ജനനം", "ഒരു പുതിയ തുടക്കം" എന്നാണ് ഇത് കൊണ്ട് അർത്ഥമാക്കുന്നത്. ജീവൻറെയും നിലനിൽപ്പിൻറെയും ആഘോഷമായും ഇതിനെ കണക്കാക്കുന്നു. മറ്റൊരു പ്രശസ്തമായ വിശദീകരണം വെളുപ്പ് നിറം ജ്ഞാനത്തെയും ചുവപ്പ് നല്ല ആരോഗ്യത്തെയും സൂചിപ്പിക്കുന്നു. നിങ്ങൾ മാർട്ടിനിറ്റ്സ നൽകുന്ന ഏതൊരാൾക്കും പുതിയ വർഷത്തിൽ പരസ്പരം രണ്ടുപേരും അനുഗ്രഹിക്കുന്നതായി കണക്കാക്കപ്പെടുന്നു.
മാർച്ചിൽ ഒരു രക്ഷാകവചം പോലെ ഓരോരുത്തരുടെയും കൈയ്യിൽ ഇത് ചുറ്റുന്നു. ഏതാണ്ട് എല്ലായിടത്തും ബൾഗേറിയയിലും അയൽ പ്രദേശങ്ങളിലും ഇത് കാണാൻ കഴിയും. ആരംഭത്തിൽ ഇതൊരു ക്രിസ്തീയ മതപരമായ ചടങ്ങായിരുന്നന്നെങ്കിലും ക്രിസ്തീയ യൂറോപ്പിൽ തുടരുന്ന ഏറ്റവും പഴയ പാരമ്പര്യമാണ് ബാബാ മാർത്ത ദിനം.
ബാബാ മാർത്തയുടെ കഥ
നാടൻ കഥാപാത്രങ്ങളിൽ, ബാബാ മാർത്ത ("ഗ്രാൻഡ്മ മാർച്ച") ഒരു അക്രമാസക്തമായ വനിതയായി കരുതപ്പെടുന്നു. അവരുടെ രണ്ടു സഹോദരന്മാർ ജനുവരി, ഫെബ്രുവരി എന്നിവരോട് എപ്പോഴും വിരസമായി പെരുമാറുകയും സൂര്യൻ പുറത്തുവരുമ്പോൾ മാത്രം അവർ പുഞ്ചിരിക്കുകയും ചെയ്തു. നാടൻ കഥകളിൽ ബാബ മാർത്തയുടെ കഥയ്ക്ക് വിവിധ വർണ്ണനങ്ങളുണ്ട്. ഒരു കഥയിൽപ്പറയുന്നത് അവർ ഈ ദിവസം വസന്തത്തിൻറെ മുന്നോടിയായി അടുത്ത ശീതകാലത്തിന് മുമ്പുള്ള അവസാനത്തെദിവസം അവളുടെ കിടക്ക തട്ടികുടഞ്ഞ് വൃത്തിയാക്കുന്നു. അതിൽ നിന്ന് പുറത്തു വരുന്ന എല്ലാ തൂവലുകളും വർഷത്തിലെ അവസാന മഞ്ഞുപോലെയാണ്. ഈ കഥ ജർമൻ നാടൻ കഥകളിലും ഉദാഹരണത്തിന് "ഫ്രോ ഹോൾലെ" അല്ലെങ്കിൽ മദർ ഹൽദ ഇതിഹാസത്തിലും കാണാം. മറ്റൊരു ബാബ മാർത്ത കഥയിൽ വലിയ നീണ്ട കൊമ്പുള്ള വണ്ടിൻറെയും (ജനുവരി), ചെറിയ നീണ്ട കൊമ്പുള്ള വണ്ടിൻറെയും (ഫെബ്രുവരി) സഹോദരിയായോ ഭാര്യയായോ അവതരിപ്പിക്കപ്പെടുന്നു. വീഞ്ഞോ മറ്റുവിധത്തിൽ ദോഷകരമോ ആയ വസ്തുക്കൾ ഉപയോഗിക്കുന്നതും മദ്യപിക്കുന്നതും ആയ ഭർത്താവിനോട് അവൾക്ക് എപ്പോഴും അസംതൃപ്തിയുണ്ട്. വൃദ്ധ (വധു) രോഷാകുലയാകുന്നു, അതിനാൽ കാലാവസ്ഥ തകരുന്നു.
വ്യാപകമായ ഒരു കഥ അനുസരിച്ച്, മാർച്ച് അവസാന ദിവസങ്ങളിൽ ഒരു പ്രായമായ ഇടയൻ തന്റെ ആട്ടിൻകൂട്ടത്തെ പർവ്വതങ്ങളിൽ വളർത്താൻ തീരുമാനിച്ചു. ബാബ മാർത്തയ്ക്ക് മാർത്തയെപ്പോലെ പ്രായമുള്ളതിനാൽ തനിക്ക് നല്ല കാലാവസ്ഥ നൽകുമെന്ന് അവർ കരുതി. പ്രായമായതിനാൽ ബാബ മാർത്ത രോഷാകുലയായി. ഇളയ സഹോദരനോട് (ഏപ്രിൽ) കുറച്ച് ദിവസം വായ്പ നൽകാൻ ആവശ്യപ്പെട്ടു. ഏപ്രിൽ അവരുടെ ആഗ്രഹം അനുവദിച്ചു, ഈ ദിവസങ്ങളെ ബൾഗേറിയൻ നാടോടി പാരമ്പര്യത്തിൽ "കടമെടുത്ത ദിവസങ്ങൾ", "സീംനിറ്റ്സി" അല്ലെങ്കിൽ "കുറച്ച് ദിവസങ്ങൾ" എന്ന് വിളിക്കുന്നു. പർവ്വതങ്ങളിൽ ഇടയനെയും അവരുടെ ആട്ടിൻകൂട്ടത്തെയും മരവിപ്പിച്ച ശക്തമായ മഞ്ഞും ഹിമപാതങ്ങളും മാർത്ത പൊഴിച്ചു.
ബാബ മാർത്തയുടെ ഉത്സവം
മാർച്ച് ഒന്നിന് ആഘോഷത്തിനു പുറമേ, മാർച്ച് 9 (മ്ലഡെൻസി), മാർച്ച് 25 (പ്രഖ്യാപനം) എന്നിവയിലും ബാബ മാർത്ത ആഘോഷിക്കുന്നു. അവധിക്കാലം ശൈത്യകാലത്തിന്റെ അവസാന ദിവസങ്ങളും വസന്തകാലത്തിന്റെ വരവുമായി ബന്ധപ്പെട്ടിരിക്കുന്നു. ഈ അവധി ദിവസങ്ങളിൽ ബാബ മാർത്തയുടെ കോപം ശമിപ്പിക്കുന്നതായി കരുതപ്പെടുന്ന അനുഷ്ഠാന പ്രവർത്തനങ്ങൾ നടത്തുന്നു. അവരുടെ അവധി ദിവസങ്ങളിൽ പങ്കെടുക്കുന്നവർ സ്ത്രീകൾ, പെൺകുട്ടികൾ, കുട്ടികൾ എന്നിവരാണ്. ബാബ മാർത്തയ്ക്ക് പ്രായമായ സ്ത്രീകളോട് താൽപ്പര്യമില്ലെന്നും അവർ ഒരു സാഹചര്യത്തിലും അവരുടെ കോപത്തിന് കാരണമാകരുതെന്നും വിശ്വസിക്കപ്പെടുന്നു.
അവലംബം
വർഗ്ഗം:ബൾഗേറിയയിലെ പൊതു അവധിദിനങ്ങൾ
ലെഹ്മാൻ മഡോണ
ക്രിസ്തുവിനുമുമ്പ് 1470-ൽ വെനീഷ്യൻ ചിത്രകാരനായ ജിയോവന്നി ബെല്ലിനി വരച്ച ഒരു ടെമ്പറ പാനൽചിത്രമാണ് ലെഹ്മാൻ മഡോണ. ബെല്ലിനിയുടെ ഈ ആദ്യകാല ചിത്രത്തിൽ അദ്ദേഹത്തിന്റെ സഹോദരൻ പാദുവൻ ആർട്ടിസ്റ്റ് ആൻഡ്രിയ മാന്റെഗ്നയുടെ സ്വാധീനം പ്രകടമാകുന്നു. മഡോണയുടെ തലയ്ക്ക് പിന്നിൽ തൂക്കിയിട്ടിരിക്കുന്ന മാലയിലെ ഓറഞ്ച് നിറത്തിലുള്ള ഫലങ്ങൾ പുനരുത്ഥാനത്തെ സൂചിപ്പിക്കുന്നു. വലതുവശത്തുള്ള ഫലം ഒരു ചെറി ആയിരിക്കാം അത് യൂക്കറിസ്റ്റിനെ (വിശുദ്ധ കൂട്ടായ്മ) സൂചിപ്പിക്കുന്നു. അല്ലെങ്കിൽ ഒരു ആപ്പിൾ ഏദെൻതോട്ടത്തിലെ മനുഷ്യന്റെ പതനത്തെ പ്രതിനിധീകരിക്കുന്നു. മെട്രോപോളിറ്റൻ കലാ മ്യൂസിയത്തിൽ ഈ ചിത്രം സംരക്ഷിച്ചിരിക്കുന്നു.
ഈ ചിത്രം 1911-ൽ ഇറ്റലിയിലെ റിറ്റിയിലെ വില്ല സാൻ മൗറോയിലാണെന്ന് രേഖപ്പെടുത്തിയിരുന്നെങ്കിലും 1916 ജൂണിലോ അതിനു മുമ്പോ ഫിലിപ്പ് ലേമാൻ ഏറ്റെടുത്തു.
വെനീഷ്യൻ ചിത്രകാരനായ ജിയോവന്നി ബെല്ലിനിയുടെ ഈ ആദ്യകാല ചിത്രം, അദ്ദേഹത്തിന്റെ അളിയനായ പാദുവൻ മാസ്റ്റർ ആൻഡ്രിയ മാന്റെഗ്നയുടെ അഗാധമായ സ്വാധീനം വെളിപ്പെടുത്തുന്നു. നെതർലാൻഡിഷ് ചിത്രങ്ങളിൽ നിന്ന് പ്രചോദനം ഉൾക്കൊണ്ട് ഭൂപ്രകൃതിയുടെയും ഓയിൽ മീഡിയത്തിന്റെ ഉപയോഗവും 1460 മുതൽ ജിയോവാനി പരീക്ഷിച്ചുനോക്കിയിരിക്കാം. പരേപ്പിൽ തൊട്ടിരിക്കുന്ന കന്യകയുടെ ഇടതുകൈയിലൂടെ ആരാധകനും വിഷയവും തമ്മിൽ നാടകീയമായ ഒരു ബന്ധം ബെല്ലിനി സൃഷ്ടിക്കുന്നു. ഒപ്പം അവരുടെ വിരൽത്തുമ്പും കാഴ്ചക്കാരന്റെ അടുക്കലെത്തിക്കുന്നു. മാലയിലും പരപ്പിന്റെ ഇടതുവശത്തുള്ള ചുരയ്‌ക്കയും പുനരുത്ഥാനത്തെ പ്രതീകപ്പെടുത്തുന്നു.
ചിത്രകാരനെക്കുറിച്ച്
വെനീഷ്യൻ ചിത്രകാരന്മാരുടെ കൂട്ടത്തിൽ ബെല്ലിനി കുടുംബത്തിൽ നിന്നും ഏറ്റവും നന്നായി അറിയപ്പെടുന്ന ഒരു ഇറ്റാലിയൻ നവോത്ഥാന ചിത്രകാരനായിരുന്നു ജിയോവന്നി ബെല്ലിനി. അദ്ദേഹത്തിന്റെ പിതാവ് ജാക്കോപോ ബെല്ലിനി, സഹോദരൻ ജെന്റൈൽ ബെല്ലിനി (അദ്ദേഹത്തിന്റെ ജീവിതകാലത്ത് ജിയോവാനിയേക്കാൾ കൂടുതൽ ബഹുമാനിക്കപ്പെട്ടിരുന്നു. എന്നാൽ ഇന്ന് വിപരീതം ആണെങ്കിലും), ഒരു ഇറ്റാലിയൻ ചിത്രകാരൻ, റോമൻ പുരാവസ്തു വിദ്യാർത്ഥി, ജാക്കോപോ ബെല്ലിനിയുടെ മരുമകൻ എന്നിവയായിരുന്ന ആൻഡ്രിയ മാന്റെഗ്ന അദ്ദേഹത്തിന്റെ സഹോദരൻ ആയിരുന്നു. കൂടുതൽ വിഷയാസക്തവും വർണ്ണാഭമായതുമായ ശൈലിയിലേക്ക് മാറ്റംവരുത്തിയതിനാൽ വെനീഷ്യൻ ചിത്രകലയിൽ വിപ്ലവം സൃഷ്ടിച്ചതായി അദ്ദേഹം കണക്കാക്കപ്പെടുന്നു. വ്യക്തവും വേഗത കുറഞ്ഞതുമായ ഓയിൽ പെയിന്റുകളുടെ ഉപയോഗത്തിലൂടെ ജിയോവന്നി ആഴത്തിലുള്ളതും സമൃദ്ധവുമായ നിറങ്ങളും വിശദമായ ഷേഡിംഗുകളും സൃഷ്ടിച്ചു. വെനേഷ്യൻ പെയിന്റിംഗ് സ്കൂളിൽ, പ്രത്യേകിച്ച് അദ്ദേഹത്തിന്റെ വിദ്യാർത്ഥികളായ ജോർജിയോണിനെയും ടിഷ്യനെയും, അദ്ദേഹത്തിന്റെ വർണ്ണാഭമായ കളറിംഗും, പ്രകൃതിദൃശ്യങ്ങളും വളരെയധികം സ്വാധീനിച്ചു.
അവലംബം
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:ചിത്രങ്ങൾ വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
പ്രിയങ്കാ ഗാന്ധി
ഒരു ഇന്ത്യൻ രാഷ്ട്രീയ നേതാവാണ് പ്രിയങ്ക ഗാന്ധി വാദ്ര (ജനനം: ജനുവരി 12, 1972). രാജീവ് ഗാന്ധി ഫൌണ്ടേഷന്റെ ട്രസ്റ്റിയായി സേവനമനുഷ്ഠിക്കുന്നു. രാജീവ് ഗാന്ധിയുടെയും സോണിയ ഗാന്ധിയുടെയും മകളാണ്. അതുപോലെ തന്നെ ഫിറോസ്, ഇന്ദിര ഗാന്ധി എന്നിവരുടെ കൊച്ചുമകളുമാണ്. നെഹ്റു-ഗാന്ധി കുടുംബത്തിലെ ഒരു അംഗം കൂടിയായ അവർ 2019 ജനുവരി 23 ന് ഉത്തർപ്രദേശിന്റെ ചുമതലയുള്ള എഐസിസി ജനറൽ സെക്രട്ടറിയായി ചുമതലയേറ്റു.
ആദ്യകാല ജീവിതവും വിദ്യാഭ്യാസവും
ലഘുചിത്രം| [[രാഹുൽ ഗാന്ധി, പ്രിയങ്ക ഗാന്ധി, റോബർട്ട് വാദ്ര ]] പ്രിയങ്ക ഗാന്ധി 1972 ജനുവരി 12 ന് ന്യൂഡൽഹിയിൽ രാജീവ് ഗാന്ധിയുടേയും ഇറ്റാലിയൻ വംശജയും മുൻ കോൺഗ്രസ് പ്രസിഡന്റുമായിരുന്ന സോണിയാ ഗാന്ധിയുടേയും മകളായി ജനിച്ചു. പിതാവ് രാജീവ് ഗാന്ധി നെഹ്രു-ഗാന്ധി കുടുംബത്തിലെ ഒരംഗവും രാജ്യത്തിന്റെ പ്രധാനമന്ത്രിയായി സേവനമനുഷ്ഠിച്ചയാളുമായിരുന്നു. പാർലമെന്റ് അംഗവും കോൺഗ്രസ്സ് അദ്ധ്യക്ഷൻ രാഹുൽ ഗാന്ധി അവരുടെ മൂത്ത സഹോദരനാണ്. മോഡേൺ സ്കൂളിൽ നിന്നും കോൺവെന്റ് ഓഫ് ജീസസ് ആൻഡ് മേരിയിൽ നിന്നും പ്രിയങ്ക സ്കൂൾ പഠനം നടത്തി. സ്കൂൾ വിദ്യാഭ്യാസം പൂർത്തിയാക്കിയ ശേഷം ഡെൽഹി യൂണിവേഴ്സിറ്റിയിലെ ജീസസ് ആൻഡ് മേരി കോളേജിൽ നിന്ന് സൈക്കോളജിയിൽ ബിരുദം നേടി. 2010 ൽ സൈക്കോളജി യിലെ പഠനം പൂർത്തിയാക്കിയ അവർ പിന്നീട് ബുദ്ധമത പഠനങ്ങളി‍ൽ എം.എ. ഡിഗ്രി ചെയ്തു.
തൊഴിൽ
2019 ജനുവരി 23 ന്, പ്രിയങ്ക ഗാന്ധി രാഷ്ട്രീയത്തിൽ ചേർന്നു. ഉത്തർപ്രദേശിന്റെ ചുമതലയുള്ള കോൺഗ്രസ് ജനറൽ സെക്രട്ടറിയായി  നിയമിതയായി.
ഇന്ത്യൻ പൊതു തെരഞ്ഞെടുപ്പിൽ 2004 ൽ അവർ അമ്മയുടെ കാമ്പയിൻ മാനേജറും രാഹുൽ ഗാന്ധിയുടെ പ്രചാരണ പരിപാടികളുടെ നിരീക്ഷകയും ആയിരുന്നു.
സ്വകാര്യ ജീവിതം
ഡെൽഹിയിൽ നിന്നുള്ള ഒരു ബിസിനസുകാരനായ റോബർട്ട് വദ്രയാണ് പ്രിയങ്കയെ വിവാഹം ചെയ്തത്. 1997 ഫെബ്രുവരി 18-ന് ഒരു പരമ്പരാഗത ഹിന്ദു ചടങ്ങിൽ 10 ജനപഥിലെ ഗാന്ധി കുടുംബത്തിൽ വച്ചായിരുന്നു വിവാഹം നടന്നത്. അവർക്ക് രണ്ടു കുട്ടികൾ ഉണ്ട്; മകൻ റായ്ഹാൻ, മകൾ മിറായ. പ്രിയങ്ക ഗാന്ധി ബുദ്ധമതത്തിലേക്ക് പരിവർത്തനം ചെയ്യപ്പെട്ടിരുന്നു. ബുദ്ധമത തത്ത്വചിന്ത പിന്തുടരുന്ന അവർ എസ്. എൻ. ഗോയങ്കയാൽ പഠിപ്പിക്കപ്പെട്ട വിപാസന ധ്യാന രീതിയാണ് പിന്തുടർന്നിരുന്നത്.
അവലംബം
വർഗ്ഗം:ഉത്തർപ്രദേശ് രാഷ്ട്രീയത്തിലെ സ്ത്രീകൾ വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:നെഹ്രു–ഗാന്ധി കുടുംബം വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1972-ൽ ജനിച്ചവർ
പോൾ സംബോൾ
Pol sambol ( පොල් සම්බෝල  ), അല്ലെങ്കിൽ thenkai sambal ( தேங்காய் சம்பல்   ), തേങ്ങയിൽ നിന്ന് ഉണ്ടാക്കുന്ന ഒരു പരമ്പരാഗത ശ്രീലങ്കൻ വിഭവമാണ്, ഇത് കൂടുതലും ചോറ്, ഇടിയപ്പം, അപ്പം, പോൾ റൊട്ടി (തേങ്ങാ റൊട്ടി), കറികൾ എന്നിവയുൾപ്പെടെ നിരവധി പ്രധാന വിഭവങ്ങൾക്ക് കൂടെയോ അവയ്ക്ക് ഒരു സൈഡ് വിഭവമായോ പോൾ സാംബോൾ ഉപയോഗിക്കുന്നു. വെണ്ണ പുരട്ടാൻ കഴിയുന്ന ബ്രെഡ് കഷ്ണങ്ങളിൽ പോലും ഇത് ചിലപ്പോൾ വിതറുന്നു. പുതുതായി അരച്ച തേങ്ങ, ചെറുപയർ, ഉണക്കമുളക് (അല്ലെങ്കിൽ മുളകുപൊടി), നാരങ്ങാനീര്, ഉപ്പ്, മാസ് (മാലിദ്വീപ് ഫിഷ്)  എന്നിവ അടങ്ങിയ തേങ്ങയുടെ രുചികൂട്ട് ആണ് ഇത്.
ഇന്തോനേഷ്യ, ഫിലിപ്പീൻസ്, ഇന്ത്യ, ബ്രസീൽ എന്നിവയ്ക്ക് ശേഷം നിലവിൽ ലോകത്തിലെ ഏറ്റവും വലിയ അഞ്ചാമത്തെ നാളികേര ഉത്പാദക രാജ്യമായ ശ്രീലങ്കയിലെ വളരെ പ്രധാനപ്പെട്ട ഒരു വിളയാണ് തെങ്ങ്. ശ്രീലങ്കയിൽ തേങ്ങയ്ക്ക് വളരെ പ്രാധാന്യമുണ്ട്. ശ്രീലങ്കയിൽ കൃഷിയോഗ്യമായ ഭൂമിയുടെ 20 ശതമാനം സ്ഥലത്തും തെങ്ങ് കൃഷി ചെയ്യപ്പെടുന്നു. ശ്രീലങ്കൻ ഭക്ഷണത്തിൽ തേങ്ങ വളരെ പ്രാധാന്യമുള്ള ഒരു കൂട്ടമാണ്. പാനീയമായിട്ട് ആയാലും ഭക്ഷണമായിട്ട് ആയാലും  ശ്രീലങ്കൻ ഭക്ഷണത്തിന്റെ വലിയൊരു ഭാഗമാണ് തേങ്ങ. മിക്ക ശ്രീലങ്കൻ കറികളിലും മറ്റ് പാചകവിധികളിലും (ഉദാഹരണത്തിന് സാംബോൾ) തേങ്ങാപ്പാൽ ഉപയോഗിക്കുന്നു. അതിൻ്റെ അതിമനോഹരമായ മധുര രുചി കൂടാതെ, രാജ്യത്തെ സാധാരണ വളരെ എരിവുള്ള ഭക്ഷണങ്ങളെ മെരുക്കാൻ തേങ്ങകൊണ്ട് ഉണ്ടാക്കിയ വിഭവങ്ങൾ ഉപയോഗിക്കുന്നു. പോൾ സാംബോൾ (അല്ലെങ്കിൽ പോൾ സംബോള) അതിൻ്റെ മികച്ച ഉദാഹരണമാണ്. ചുവന്ന ഉള്ളി, ഉണക്കിയ മുളക് (അല്ലെങ്കിൽ മുളകുപൊടി), നാരങ്ങാ നീര്, ഉപ്പ്, മാസ് ( മാലിദ്വീപ് ഫിഷ്) എന്നിവയുടെ മിശ്രിതം അരച്ച് ഉണ്ടാക്കുന്ന ഒരു തേങ്ങാ വിഭവം ആണിത്.
ഉണ്ടാക്കുന്ന വിധം
പുതുതായി അരച്ച തേങ്ങ, ചെറുപയർ, മുളക്, മാസ് ( മാലദ്വീപ് ഫിഷ്) (ഉമ്പലകട എന്ന് സിംഹള ഭാഷയിൽ - ചിപ്‌സുകളായോ അടരുകളായോ വിൽക്കുന്ന പുകകൊണ്ടു ശുദ്ധീകരിച്ച ഉണക്ക ചൂര മത്സ്യം) ഒരു കുഴവി ഉപയോഗിച്ച് ചതുരാകൃതിയിലുള്ള അരകല്ലിൽ പൊടിക്കുക എന്നതാണ് പോൾ സാമ്പോൾ തയ്യാറാക്കുന്നതിനുള്ള പരമ്പരാഗത രീതി. അരകല്ലിന് സിംഹള ഭാഷയിൽ മിരിസ് ഗാല എന്നറിയപ്പെടുന്നു ( මිරිස් ගල  ). അരകല്ലുകൾ വച്ചാണ് പരമ്പരാഗതമായി ശ്രീലങ്കൻ കറികളിലും പലവ്യഞ്ജനങ്ങളിലും ഉപയോഗിക്കുന്ന വിവിധ അരപ്പുകൾ അരച്ച് ഉണ്ടാക്കി എടുക്കുവാൻ ഉപയോഗിക്കുന്നത്. പുതിയ തേങ്ങ ലഭ്യമല്ലെങ്കിൽ, നനഞ്ഞ ഉണങ്ങിയ തേങ്ങ ഒരു ബദലായി ഉപയോഗിക്കാം. മിശ്രിതത്തിൽ പുതുതായി പിഴിഞ്ഞ നാരങ്ങയുടെ നീര് ഒഴിക്കുക. ആവശ്യമെങ്കിൽ ഉപ്പ് ചേർത്ത് ഒരു സൈഡ് ഡിഷ് ആയി സേവിക്കുക. കടുക്, കറിവേപ്പില, ഉള്ളി എന്നിവ അരിഞ്ഞത് അതിൽ പോൾ സാമ്പോൾ വഴറ്റുന്നതിലൂടെ ഒരു വകഭേദം ഉണ്ടാക്കാം, ഇതിനെ ബഡാപു പോൾ സാമ്പോൾ (വഴറ്റിയ പോൾ സാമ്പോൾ) എന്ന് വിളിക്കുന്നു.
ശ്രീലങ്കൻ സാംബോൾ ഇനങ്ങളും വകഭേദവും
പോൾ സാംബോളിന്റെ ചില സസ്യാഹാര-സൗഹൃദ പതിപ്പുകളിൽ പലപ്പോഴും മാസ് (മാൽദീവ് ഫിഷ്) ഒഴിവാക്കുന്നു. പോൾ സാമ്പോളിന്റെ ചില വകഭേദങ്ങളിൽ തക്കാളിയും വെളുത്തുള്ളിയും പച്ചമുളകും ചേർക്കുന്നു, എന്നിരുന്നാലും അങ്ങനത്തെ വകഭേദങ്ങൾ കുറവാണ്. പോൾ സാമ്പോളിനോട് സാമ്യമുള്ള വിവിധ പല കൂട്ടാനുകളും ഉണ്ട്. ഉദാഹരണത്തിന്, ലുനു മിറിസ്, പോൾ സാമ്പോളിൻ്റെ തേങ്ങയില്ലാത്ത ഒരു പതിപ്പാണ്. ചുവന്ന ഉള്ളിയോ തേങ്ങയോ ഇല്ലാതെ ഒരേ ചേരുവകൾ ഉപയോഗിച്ചാണ് കട്ട സാമ്പോൾ ഉണ്ടാക്കുന്നത്. ദക്ഷിണേന്ത്യയിലെ കേരളത്തിൽ നിന്നുള്ള തേങ്ങ ചമ്മന്തിയും പോൾ സാമ്പോളിനു സമാനമാണ്. ഇത് ഒരു ഉരുളയുടെ രൂപത്തിൽ വിളമ്പുന്നു, കൂടാതെ അതിൽ പുളിയും ഇഞ്ചിയും ചേർത്ത് അരയ്ക്കുന്നു.
റഫറൻസുകൾ
വർഗ്ഗം:തേങ്ങ കൊണ്ട് ഉണ്ടാക്കുന്ന ഭക്ഷ്യവസ്തുക്കൾ വർഗ്ഗം:ശ്രീലങ്ക വർഗ്ഗം:ശ്രീലങ്കൻ വിഭവങ്ങൾ
യുക്തിരാജ്യം
ലഘുചിത്രം|യുക്തിരാജ്യം സ്വതന്ത്ര ചിന്താ മാസിക ഭാരതീയ യുക്തിവാദി സംഘത്തിന്റെ മുഖപത്രമാണ് യുക്തിരാജ്യം സ്വതന്ത്ര ചിന്താ മാസിക. 'ഭാരതീയ യുക്തിവാദി സംഘം' സംസ്ഥാന സെക്രട്ടറി ശ്രീനിപട്ടത്താനത്തിന്റെ പത്രാധിപത്യത്തിൽ കൊല്ലത്തു നിന്ന് പ്രസിദ്ധീകരിക്കുന്നു.
അവലംബം
വർഗ്ഗം:മലയാളം പത്രങ്ങൾ
പാലാ കമ്മ്യൂണിക്കേഷൻസ്
കേരളത്തിലെ ഒരു നാടകസമിതിയാണ് കോട്ടയം ജില്ലയിലെ പാലാ രൂപതയുടെ ഉടമസ്ഥതയിലുള്ള പാലാ കമ്മ്യൂണിക്കേഷൻസ്. ഗാനമേളകളും ഈ സമിതി അവതരിപ്പിക്കുന്നു.
1996-ലാണ് സമിതി പ്രവർത്തനം ആരംഭിച്ചത്. പാലാ രൂപതാ മെത്രാനായിരുന്ന ജോസഫ് പള്ളിക്കാപ്പറമ്പിലാണ് സമിതി ഉദ്ഘാടനം ചെയ്തത്. ഫാദർ തോമസ് കടുകപ്പള്ളി ഡയറക്ടറായാണു സമിതിയുടെ ആരംഭം. ഇപ്പോൾ ഫാദർ ജോയൽ പണ്ടാരപ്പറമ്പിലിന്റെ മേൽനോട്ടത്തിലാണ് പ്രവർത്തനം. നിരവധി പുരസ്കാരങ്ങൾ സമിതി അവതരിപ്പിച്ച നാടകങ്ങൾക്ക് ലഭിച്ചിട്ടുണ്ട്. 2016-ൽ സമിതിയുടെ നാടകങ്ങൾക്ക് വിവിധ വിഭാഗങ്ങളിലായി 3 പുരസ്കാരങ്ങൾ ലഭിച്ചു.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ നാടകസംഘങ്ങൾ വർഗ്ഗം:പാലാ
ഫ്രെഡ് റോജേസ്
ഒരു അമേരിക്കൻ ടെലിവിഷൻ വ്യക്തിത്വം, സംഗീതജ്ഞൻ, പാവക്കുത്തുകാരൻ, എഴുത്തുകാരൻ, നിർമ്മാതാവ്, പ്രെസ്ബൈറ്റീരിയൻ വികാരി എന്നീ നിലകളിൽ പ്രശസ്തനായ വ്യക്തിയായിരുന്നു ഫ്രെഡ് മക്ഫീലി റോജേഴ്സ് (മാർച്ച് 20, 1928 - ഫെബ്രുവരി 27, 2003). 1968 മുതൽ 2001 വരെ നീണ്ടുനിന്ന പ്രീ സ്‌കൂൾ ടെലിവിഷൻ പരമ്പരയായ മിസ്റ്റർ റോജേഴ്സ് നൈബർഹുഡിന്റെ നിർമാതാവും അവതാരകനുമായിരുന്നു അദ്ദേഹം.
പിറ്റ്സ്ബർഗിനടുത്തുള്ള പെൻ‌സിൽ‌വാനിയയിലെ ലാട്രോബിൽ ജനിച്ച റോജേഴ്സ് 1951 ൽ റോളിൻസ് കോളേജിൽ നിന്ന് സംഗീതത്തിൽ ബിരുദം നേടി. 1951 ൽ ന്യൂയോർക്കിലെ എൻ‌ബി‌സിയിൽ ടെലിവിഷൻ ജീവിതം ആരംഭിച്ചു. നെറ്റ് (പിന്നീട് പി‌ബി‌എസ് ) ടെലിവിഷൻ സ്റ്റേഷനായ WQED ൽ കുട്ടികളുടെ പ്രോഗ്രാമിംഗിനായി ജോലി ചെയ്യുന്നതിനായി 1953 ൽ അദ്ദേഹം പിറ്റ്സ്ബർഗിലേക്ക് മടങ്ങി. പിറ്റ്സ്ബർഗ് തിയോളജിക്കൽ സെമിനാരിയിൽ നിന്ന് ബിരുദം നേടിയ ശേഷം 1963 ൽ പ്രസ്ബിറ്റീരിയൻ വികാരിയായി. പിറ്റ്സ്ബർഗ് സർവകലാശാലയിലെ ഗ്രാജ്വേറ്റ് സ്കൂൾ ഓഫ് ചൈൽഡ് ഡവലപ്മെന്റിൽ ചേർന്നു. അവിടെ അദ്ദേഹം ചൈൽഡ് സൈക്കോളജിസ്റ്റ് മാർഗരറ്റ് മക്ഫാർലാൻഡുമായി 30 വർഷത്തെ സഹകരണം ആരംഭിച്ചു. ചിൽഡ്രൻസ് കോർണർ (1955), മിസ്റ്ററോജേഴ്സ് (1963) എന്നീ കുട്ടികളുടെ ഷോകൾ വികസിപ്പിക്കാനും അദ്ദേഹം സഹായിച്ചു. 1968 ൽ അദ്ദേഹം മിസ്റ്റർ റോജേഴ്സിന്റെ നൈബർഹുഡ് സൃഷ്ടിച്ചു, അത് 33 വർഷത്തോളം തുടർന്നു. കുട്ടികളുടെ വൈകാരികവും ശാരീരികവുമായ ആശങ്കകളായ മരണം, സഹോദരങ്ങളുടെ വൈരാഗ്യം, സ്കൂൾ പ്രവേശനം, വിവാഹമോചനം എന്നിവയിൽ ശ്രദ്ധ കേന്ദ്രീകരിച്ചതിന് പ്രോഗ്രാം നിരൂപക പ്രശംസ പിടിച്ചുപറ്റി.
2003 ഫെബ്രുവരി 27 ന് 74 ആം വയസ്സിൽ റോജേഴ്സ് വയറ്റിലെ ക്യാൻസർ ബാധിച്ച് മരിച്ചു. കുട്ടികളുടെ ടെലിവിഷനിലെ അദ്ദേഹത്തിന്റെ പ്രവർത്തനങ്ങൾ വ്യാപകമായി പ്രശംസിക്കപ്പെടുകയും 2002 ൽ പ്രസിഡൻഷ്യൽ മെഡൽ ഓഫ് ഫ്രീഡം, 1997 ൽ ലൈഫ് ടൈം അച്ചീവ്മെന്റ് എമ്മി എന്നിവ ഉൾപ്പെടെ 40 ഓളം ഓണററി ബിരുദങ്ങളും നിരവധി അവാർഡുകളും അദ്ദേഹത്തിന് ലഭിച്ചു. 1999 ൽ ടെലിവിഷൻ ഹാൾ ഓഫ് ഫെയിമിലേക്ക് അദ്ദേഹം തിരഞ്ഞെടുക്കപ്പെട്ടു. കുട്ടികളുടെ ടെലിവിഷൻ ഷോകളുടെ പല എഴുത്തുകാരെയും നിർമ്മാതാക്കളെയും റോജേഴ്സ് സ്വാധീനിച്ചു, അദ്ദേഹത്തിന്റെ മരണത്തിനുശേഷവും അദ്ദേഹത്തിന്റെ പ്രക്ഷേപണങ്ങൾ ദാരുണമായ സംഭവങ്ങളിൽ പലർക്കും ആശ്വാസകരമായിരുന്നു.
ആദ്യകാലജീവിതം
ഇടത്ത്‌|ലഘുചിത്രം| മെയിൻ സ്ട്രീറ്റ്, ലട്രോബ്, പെൻ‌സിൽ‌വാനിയ, റോജേഴ്സിന്റെ ജന്മസ്ഥലം 1928 മാർച്ച് 20 ന് പെൻ‌സിൽ‌വാനിയയിലെ ലാട്രോബിൽ, പിറ്റ്സ്ബർഗിന് 40 മൈൽ (64 കിലോമീറ്റർ) പുറത്ത്, 705 മെയിൻ സ്ട്രീറ്റിൽ ജെയിംസിന്റേയും നാൻസി റോജേഴ്സിന്റേയും പുത്രനായി റോജേഴ്സ് ജനിച്ചു. "വളരെ വിജയിയായ ഒരു ബിസിനസുകാരൻ" എന്നനിലയിൽ പേരെടുത്തയാളായിരുന്ന ജെയിംസ് ലാട്രോബിന്റെ ഏറ്റവും വലിയ ബിസിനസുകളിലൊന്നായ മക്ഫീലി ബ്രിക്ക് കമ്പനിയുടെ പ്രസിഡന്റായിരുന്നു. നാൻസിയുടെ പിതാവും സംരംഭകനായിരുന്ന ഫ്രെഡ് ബ്രൂക്സ് മക്ഫീലിയിൽ നിന്നാണ്, റോജേഴ്സിന് തന്റെ പേര് ലഭിച്ചത്. ലാട്രോബ് ഹോസ്പിറ്റലിൽ സന്നദ്ധസേവനം നടത്തിയിരുന്ന നാൻസി യൂറോപ്പിൽ യുദ്ധം ചെയ്യുന്ന പടിഞ്ഞാറൻ പെൻ‌സിൽ‌വാനിയയിൽ നിന്നുള്ള അമേരിക്കൻ സൈനികർക്ക് പതിവായി സ്വെറ്റർ നെയ്തു നൽകി. തുടക്കത്തിൽ ഡോക്ടറാകണമെന്ന ആഗ്രഹം പ്രകടിപ്പിച്ച അവൾ ആശുപത്രി സന്നദ്ധപ്രവർത്തനത്തിനായി ഒരു ജീവിതം നയിച്ചു. ലട്രോബിലെ 737 വെൽഡൺ സ്ട്രീറ്റിലെ മൂന്ന് നിലകളുള്ള ഒരു ഇഷ്ടിക മാളികയിലാണ് റോജേഴ്സ് വളർന്നത്. അദ്ദേഹത്തിന് എലെയ്ൻ എന്ന ഒരു സഹോദരി ഉണ്ടായിരുന്നു, റോജേഴ്സിന് 11 വയസ്സുള്ളപ്പോഴാണ് അവളെ ദത്തെടുത്തത്. റോജേഴ്സ് കുട്ടിക്കാലത്തിന്റെ ഭൂരിഭാഗവും ഒറ്റയ്ക്ക് ചെലവഴിച്ചു, പാവകളുമായി കളിച്ചു, ഒപ്പം മുത്തച്ഛനോടൊപ്പം സമയം ചെലവഴിച്ചു. അഞ്ച് വയസ്സുള്ളപ്പോൾ അദ്ദേഹം പിയാനോ വായിക്കാൻ തുടങ്ങി. ജർമ്മനിയിലെ ഷൊനെക്, ഹെസ്സി, ജോഹന്നാസ് മെഫെർട്ട് (1732–1795), പിന്നീട് ജോഹന്നാസ് മെഫോർഡ് എന്നിവരിൽ നിന്നുള്ള ഒരു പൂർവ്വികനിലൂടെ, അമേരിക്കൻ നടൻ ടോം ഹാങ്ക്സിന്റെ ആറാമത്തെ കസിൻ ആണ് റോജേഴ്സ്, അദ്ദേഹത്തെ എ ബ്യൂട്ടിഫുൾ ഡേ ഇൻ ദി അയൽഹുഡ് (2019) എന്ന സിനിമയിൽ അവതരിപ്പിക്കുന്നു.
കൃഷ്ണ (നടൻ)
മലയാള സിനിമാ മേഖലയിൽ പ്രവർത്തിക്കുന്ന ഒരു ഇന്ത്യൻ ചലച്ചിത്ര നടനാണ് കൃഷ്ണ.
ഫ്രെഡ് റോജേസ്
മിസ്റ്റർ റോജേഴ്സിന്റെ അയല്പക്കം
ലഘുചിത്രം| റോജേഴ്സ് 1969 ൽ ബെറ്റി ആബർ‌ലിൻ, ജോണി കോസ്റ്റ എന്നിവരുമായി ടേപ്പ് റീപ്ലേ പ്രദർശിപ്പിക്കുന്നു. മിസ്റ്റർ റോജേഴ്സ് 'അയൽപക്കം (പുറമേ സമീപ സ്ഥലത്തെ വിളിച്ചു), റോജേഴ്സ് അഭിനയിച്ച ഒന്നര മണിക്കൂർ വിദ്യാഭ്യാസ കുട്ടികളുടെ പരിപാടി, 895 എപ്പിസോഡുകൾ വേണ്ടി ദേശീയവും 1968 ഓടിച്ചെന്നു ൽ നേരിടേണ്ടി തുടങ്ങി. പിറ്റ്സ്ബർഗിലെ ഡബ്ല്യുക്യുഇഡിയിൽ പ്രോഗ്രാം വീഡിയോടേപ്പ് ചെയ്യുകയും ദേശീയ വിദ്യാഭ്യാസ ടെലിവിഷൻ (നെറ്റ്) പ്രക്ഷേപണം ചെയ്യുകയും ചെയ്തു, ഇത് പിന്നീട് പബ്ലിക് ബ്രോഡ്കാസ്റ്റിംഗ് സർവീസ് (പിബിഎസ്) ആയി. അതിന്റെ ആദ്യ സീസണിൽ 180 ബ്ലാക്ക് ആൻഡ് വൈറ്റ് എപ്പിസോഡുകൾ ഉണ്ടായിരുന്നു. ഓരോ തുടർന്നുള്ള സീസണിലും നിറത്തിൽ ചിത്രീകരിച്ച് പി‌ബി‌എസ്, സിയേഴ്സ്-റോബക്ക് ഫൌണ്ടേഷൻ, മറ്റ് ചാരിറ്റികൾ എന്നിവ ധനസഹായം നൽകി 65 എപ്പിസോഡുകൾ ഉൾക്കൊള്ളുന്നു. 2000 ഡിസംബറിൽ പ്രോഗ്രാം ഉത്പാദനം അവസാനിക്കുമ്പോഴേക്കും അതിന്റെ ശരാശരി റേറ്റിംഗ് ടെലിവിഷൻ കുടുംബങ്ങളിൽ 0.7 ശതമാനമോ 680,000 വീടുകളോ ആയിരുന്നു, ഇത് 384 പിബിഎസ് സ്റ്റേഷനുകളിൽ സംപ്രേഷണം ചെയ്തു. 1985-1986ൽ അതിന്റെ ഏറ്റവും ഉയർന്ന സമയത്ത്, അതിന്റെ റേറ്റിംഗുകൾ 2.1 ശതമാനം അഥവാ 1.8 ദശലക്ഷം വീടുകളായിരുന്നു. അയൽ‌രാജ്യത്തിന്റെ ഉൽ‌പാദനം 2000 ഡിസംബറിൽ അവസാനിച്ചു, അവസാനത്തെ എപ്പിസോഡ് 2001 ൽ സംപ്രേഷണം ചെയ്തു, പക്ഷേ പി‌ബി‌എസ് വായു പുനരാരംഭിച്ചു; 2016 ഓടെ ഇത് പി‌ബി‌എസ് ചരിത്രത്തിലെ ഏറ്റവും ദൈർഘ്യമേറിയ മൂന്നാമത്തെ പ്രോഗ്രാം ആയിരുന്നു.
കൃഷ്ണ (നടൻ)
നെപ്പോളിയൻ (1994) എന്ന മലയാള സിനിമയിൽ ബാലതാരമായി 14-ാം വയസ്സിൽ അഭിനയരംഗത്തേക്ക് കടന്നു. 1997-ൽ ഭാനുപ്രിയയ്‌ക്കൊപ്പം ഋഷ്യശൃംഗൻ എന്ന ചിത്രത്തിലാണ് നായകവേഷത്തിൽ അദ്ദേഹത്തിന്റെ അരങ്ങേറ്റം. പിന്നീട് ദയ എന്ന ചിത്രത്തിൽ മഞ്ജു വാര്യരോടൊപ്പം കൃഷ്ണ അഭിനയിച്ചു. 1990 കളുടെ അവസാനത്തിൽ അദ്ദേഹം അയാൾ കഥയെഴുതുകയാണ്, ഹരികൃഷ്ണൻസ്, ഇൻഡിപെൻഡൻസ്, വാഴുന്നോർ തുടങ്ങിയ ചിത്രങ്ങളിൽ അഭിനയിച്ചു.
2001ൽ പിരിയാത വരം വേണ്ടും എന്ന ചിത്രത്തിലൂടെ കൃഷ്ണ തമിഴിൽ അരങ്ങേറ്റം കുറിച്ചു. അതേ വർഷം തന്നെ കൃഷ്ണ വിജയ്, റിച്ച പല്ലോട് എന്നിവരോടൊപ്പം ഷാജഹാൻ എന്ന സിനിമയിൽ അഭിനയിച്ചു.
ഫ്രെഡ് റോജേസ്
മിസ്റ്റർ റോജേഴ്സിന്റെ അയല്പക്കം
കിംഗ് പറയുന്നതനുസരിച്ച്, മിസ്റ്റർ റോജേഴ്സിന്റെ സമീപസ്ഥലത്തിന്റെ ഓരോ എപ്പിസോഡും ഒരുമിച്ച് ചേർക്കുന്നത് "വേദനാജനകമാണ്" കൂടാതെ പ്രോഗ്രാമിലേക്ക് റോജേഴ്സിന്റെ സംഭാവന "ആശ്ചര്യപ്പെടുത്തുന്നതാണ്". റോജേഴ്സ് എല്ലാ എപ്പിസോഡുകളും എഴുതി എഡിറ്റുചെയ്തു, മിക്ക ഗാനങ്ങൾക്കും പിയാനോ വായിച്ചു, 200 പാട്ടുകളും 13 ഓപ്പറകളും എഴുതി, എല്ലാ കഥാപാത്രങ്ങളെയും സൃഷ്ടിച്ചു (പാവയും മനുഷ്യനും), പ്രധാന പാവകളെല്ലാം അവതരിപ്പിച്ചു, എല്ലാ എപ്പിസോഡുകളും ഹോസ്റ്റുചെയ്തു, കൂടാതെ പ്രോഗ്രാമിന്റെ എല്ലാ വിശദാംശങ്ങളും നിർമ്മിക്കുകയും അംഗീകരിക്കുകയും ചെയ്തു. മെയ്ക്ക്-ബിലീവിന്റെ സമീപസ്ഥലത്തിനായി സൃഷ്ടിച്ച പാവകളിൽ "അസാധാരണമായ വൈവിധ്യമാർന്ന വ്യക്തിത്വങ്ങൾ ഉൾപ്പെടുന്നു". അവർ ലളിതമായ പാവകളായിരുന്നു, പക്ഷേ "സങ്കീർണ്ണവും സങ്കീർണ്ണവും തികച്ചും സത്യസന്ധവുമായ മനുഷ്യർ". 1971 ൽ റോജേഴ്സ് ഫാമിലി കമ്മ്യൂണിക്കേഷൻസ്, Inc. (എഫ്‌സി‌ഐ, ഇപ്പോൾ ദി ഫ്രെഡ് റോജേഴ്സ് കമ്പനി ), സമീപസ്ഥലം, മറ്റ് പ്രോഗ്രാമുകൾ, പ്രക്ഷേപണം ചെയ്യാത്ത വസ്തുക്കൾ എന്നിവ നിർമ്മിക്കുന്നതിന്. വലത്ത്‌|ലഘുചിത്രം| റോജേഴ്സും ഫ്രാങ്കോയിസ് ക്ലെമ്മൺസും അവരുടെ പ്രശസ്തമായ കാൽ കുളി 1993 ൽ വീണ്ടും അവതരിപ്പിക്കുന്നു. വംശീയ വേർതിരിവിന്റെ ഒരു കാലഘട്ടത്തിൽ ഉൾപ്പെടുത്തുന്നതിനുള്ള സന്ദേശമായിരുന്നു 1969 ലെ രംഗം. മുതിർന്നവർക്കുള്ള പ്രോഗ്രാമിംഗിൽ ശ്രദ്ധ കേന്ദ്രീകരിക്കുന്നതിനായി 1975 ൽ റോജേഴ്സ് മിസ്റ്റർ റോജേഴ്സിന്റെ സമീപസ്ഥലം നിർമ്മിക്കുന്നത് നിർത്തി. അയൽ‌രാജ്യത്തിന്റെ പുനരാരംഭം പി‌ബി‌എസിൽ സംപ്രേഷണം ചെയ്യുന്നത് തുടർന്നു. ഈ തീരുമാനം തന്റെ സഹപ്രവർത്തകരെയും അനുയായികളെയും "ഓഫ് ഗാർഡ്" പിടികൂടിയതായി കിംഗ് റിപ്പോർട്ട് ചെയ്യുന്നു. എന്നിരുന്നാലും, കുട്ടികളുടെ വികസനത്തെക്കുറിച്ചും ബാല്യകാല വിദ്യാഭ്യാസത്തെക്കുറിച്ചും റോജേഴ്സ് മക്ഫാർലാൻഡുമായി തുടർന്നും ചർച്ച നടത്തി. 1979-ൽ, ഏതാണ്ട് അഞ്ചുവർഷത്തെ ഇടവേളയ്ക്കുശേഷം, റോജേഴ്സ് അയൽ‌രാജ്യം നിർമ്മിക്കാൻ മടങ്ങി; കിംഗ് പുതിയ പതിപ്പിനെ "എന്നത്തേക്കാളും ശക്തവും സങ്കീർണ്ണവുമാണ്" എന്ന് വിളിക്കുന്നു. 1980 കളിലെ പ്രോഗ്രാമിന്റെ രണ്ടാം ഓട്ടമായപ്പോൾ, "ഇത് ഒരു സാംസ്കാരിക ടച്ച്സ്റ്റോൺ ആയിരുന്നു, അത് നിരവധി പാരഡികൾക്ക് പ്രചോദനമായി" എന്ന് കിംഗ് എഴുതുന്നു, ഏറ്റവും പ്രധാനമായി 1980 കളുടെ തുടക്കത്തിൽ സാറ്റർഡേ നൈറ്റ് ലൈവിൽ എഡി മർഫിയുടെ പാരഡി.
റോജേഴ്സ് 2001 ൽ തന്റെ 73 ആം വയസ്സിൽ അയൽ‌രാജ്യം നിർമ്മിക്കുന്നതിൽ നിന്ന് വിരമിച്ചു. അദ്ദേഹവും എഫ്‌സി‌ഐയും വർഷങ്ങളായി പ്രതിവർഷം രണ്ടോ മൂന്നോ ആഴ്ച പുതിയ പ്രോഗ്രാമുകൾ നടത്തിക്കൊണ്ടിരുന്നു, "1979 മുതൽ 300 ഓളം ഷോകളുടെ ഒരു ലൈബ്രറിയിൽ നിന്ന് അദ്ദേഹത്തിന്റെ ബാക്കി സമയ സ്ലോട്ടുകൾ നിറയ്ക്കുന്നു". മിസ്റ്റർ റോജേഴ്സിന്റെ സമീപസ്ഥലത്തിന്റെ അവസാന എപ്പിസോഡ് 2001 ഓഗസ്റ്റ് 31 ന് സംപ്രേഷണം ചെയ്തു.
കൃഷ്ണ (നടൻ)
സ്വകാര്യ ജീവിതം
ആലപ്പുഴ കൈനകരിയിൽ മോഹൻ ദിവാകരന്റെയും രാധാലക്ഷ്മിയുടെയും രണ്ട് മക്കളിൽ മൂത്തയാളാണ് കൃഷ്ണ. പ്രശസ്ത ലളിത-പത്മിനി-രാഗിണി ത്രയത്തിലെ നടി ലളിതയുടെ ചെറുമകനാണ് കൃഷ്ണ. എളമക്കരയിലെ ഭവൻസ് വിദ്യാ മന്ദിറിലായിരുന്നു പ്രാഥമിക വിദ്യാഭ്യാസം. തേവരയിലെ സേക്രഡ് ഹാർട്ട് കോളേജിൽ നിന്ന് ആർട്സിൽ ബിരുദം നേടി.